title: Byla C-45/08: 2009 m. gruodžio 23 d. Teisingumo Teismo (trečioji kolegija) sprendimas byloje (Hof van beroep te Brussel (Belgija) prašymas priimti prejudicinį sprendimą) Spector Photo Group NV, Chris Van Raemdonck prieš Commissie voor het Bank-, Financie- en Assurantiewezen (CBFA) (Direktyva 2003/6 — Prekyba vertybiniais popieriais, pasinaudojant viešai neatskleista informacija — Viešai neatskleistos informacijos naudojimas — Sankcijos — Sąlygos)

text:
               27.2.2010

               LT

               Europos Sąjungos oficialusis leidinys

               C 51/6

         2009 m. gruodžio 23 d. Teisingumo Teismo (trečioji kolegija) sprendimas byloje (Hof van beroep te Brussel (Belgija) prašymas priimti prejudicinį sprendimą) Spector Photo Group NV, Chris Van Raemdonck prieš Commissie voor het Bank-, Financie- en Assurantiewezen (CBFA)

   (Byla C-45/08) (1)

   (Direktyva 2003/6 - Prekyba vertybiniais popieriais, pasinaudojant viešai neatskleista informacija - Viešai neatskleistos informacijos naudojimas - Sankcijos - Sąlygos)
   2010/C 51/09
   Proceso kalba: olandų

      Prašymą priimti prejudicinį sprendimą pateikęs teismas

   Hof van beroep te Brussel

      Šalys pagrindinėje byloje

      Pareiškėjai: Spector Photo Group NV, Chris Van Raemdonck

      Atsakovė: Commissie voor het Bank-, Financie- en Assurantiewezen (CBFA)

      Dalykas

   Prašymas priimti prejudicinį sprendimą — Hof van beroep te Brussel — 2003 m. sausio 28 d. Europos Parlamento ir Tarybos direktyvos 2003/6/EB dėl prekybos vertybiniais popieriais, pasinaudojant viešai neatskleista informacija, ir manipuliavimo rinka (piktnaudžiavimo rinka) (OL L 96, p. 16; 2004 m. specialusis leidimas lietuvių k., 6 sk., 4 t., p. 367) 2 ir 14 straipsnių bei 2003 m. gruodžio 22 d. Komisijos direktyvos 2003/124/EB, įgyvendinančios Direktyvą 2003/6/EB (OL L 339, p. 70; 2004 m. specialusis leidimas lietuvių k., 6 sk., 6 t., p. 348), 1 straipsnio išaiškinimas — Naudojimasis viešai neatskleista informacija — Maksimalus suderinimas, nesuteikiantis valstybėms narėms jokios laisvės apibrėžiant prekybos vertybiniais popieriais, pasinaudojant viešai neatskleista informacija, sąvoką — Skirtinos sankcijos — Sąlygos

      Rezoliucinė dalis

               1.

               2003 m. sausio 28 d. Europos Parlamento ir Tarybos direktyvos 2003/6/EB dėl prekybos vertybiniais popieriais, pasinaudojant viešai neatskleista informacija, ir manipuliavimo rinka (piktnaudžiavimo rinka) 2 straipsnio 1 dalis turi būti aiškinama taip, jog tai, kad šios dalies antrojoje pastraipoje nurodytas asmuo, kuris žino viešai neatskleistą informaciją, savo ar trečiosios šalies sąskaita, tiesiogiai ar netiesiogiai įsigyja ar parduoda finansines priemones, su kuriomis ta informacija susijusi, arba bando tai padaryti, reiškia, jog šis asmuo „panaudojo tą informaciją“ šios nuostatos prasme, su sąlyga, kad nepažeidžiama teisė į gynybą ir visų pirma teisė nuginčyti šią prezumpciją. Klausimas, ar minėtas asmuo pažeidė prekybos vertybiniais popieriais, pasinaudojant viešai neatskleista informacija, draudimą, turi būti analizuojamas atsižvelgiant į šios direktyvos tikslą — apsaugoti finansų rinkų vientisumą ir sustiprinti investuotojų pasitikėjimą, kuris visų pirma grindžiamas tuo, kad jie bus vienodai vertinami ir saugomi nuo neteisėto viešai neatskleistos informacijos panaudojimo.

               2.

               Direktyvos 2003/6 14 straipsnio 1 dalis turi būti aiškinama taip, kad iš prekybos vertybiniais popieriais, pasinaudojant viešai neatskleista informacija, gauta turtinė nauda gali būti svarbus kriterijus siekiant nustatyti veiksmingą, adekvačią ir atgrasančią sankciją. Šios turtinės naudos apskaičiavimo metodą ir visų pirma datą ar laikotarpį, į kuriuos reikia atsižvelgti, turi nustatyti nacionalinė teisė.

               3.

               Direktyvos 2003/6 14 straipsnio 1 dalis turi būti aiškinama taip, kad jeigu valstybė narė, be šioje nuostatoje nurodytų administracinių sankcijų, yra numačiusi galimybę skirti baudžiamojo pobūdžio piniginę sankciją, siekiant įvertinti veiksmingą, adekvatų ir atgrasantį administracinės sankcijos pobūdį nereikia atsižvelgti į galimos vėlesnės baudžiamosios sankcijos galimybę ir (arba) dydį.

      (1)  OL C 107, 2008 4 26.


title: 2005 m. birželio 7 d. Teisingumo Teismo sprendimas (didžioji kolegija), Byloje C-543/03 (dėl Oberlandesgericht Innsbruck prašymo priimti prejudicinį sprendimą): Christine Dodl, Petra Oberhollenzer prieš Tiroler Gebietskrankenkasse (Reglamentai (EEB) Nr. 1408/71 ir 574/72 — Išmokos šeimai — Vaiko priežiūros pašalpa — Teisė į to paties pobūdžio išmokas darbo vietos valstybėje narėje ir gyvenamosios vietos valstybėje narėje)

text:
               23.7.2005

               LT

               Europos Sąjungos oficialusis leidinys

               C 182/13

      TEISINGUMO TEISMO SPRENDIMAS

   (didžioji kolegija)
   2005 m. birželio 7 d.
   Byloje C-543/03 (dėl Oberlandesgericht Innsbruck prašymo priimti prejudicinį sprendimą): Christine Dodl, Petra Oberhollenzer prieš Tiroler Gebietskrankenkasse
       (1)

   (Reglamentai (EEB) Nr. 1408/71 ir 574/72 - Išmokos šeimai - Vaiko priežiūros pašalpa - Teisė į to paties pobūdžio išmokas darbo vietos valstybėje narėje ir gyvenamosios vietos valstybėje narėje)
   (2005/C 182/25)
   Proceso kalba: vokiečių
   Byloje C-543/03 dėl 2003 m. gruodžio 16 d.Oberlandesgericht Innsbruck (Austrija) nutartimi, kurią Teisingumo Teismas gavo 2003 m. gruodžio 29 d., pagal EB 234 straipsnį pateikto prašymo priimti prejudicinį sprendimą byloje Christine Dodl, Petra Oberhollenzer prieš Tiroler Gebietskrankenkasse, Teisingumo Teismas (didžioji kolegija), kurį sudaro kolegijos pirmininkas V. Skouris, kolegijų pirmininkai P. Jann, C. W. A. Timmermans ir A. Rosas ir teisėjai C. Gulmann, J.-P. Puissochet, K. Schiemann (pranešėjas), J. Makarczyk, P. Kūris, E. Juhász, U. Lõhmus, E. Levits ir A. Ó Caoimh; generalinis advokatas L. A. Geelhoed, sekretorė administratorė K. Sztranc, 2005 m. birželio 7 d. priėmė sprendimą, kurio rezoliucinėje dalyje nurodyta:

               1.

               Asmuo yra „darbuotojas“1971 m. birželio 14 d. Tarybos Reglamento (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims ir jų šeimos nariams, judantiems Bendrijoje, iš dalies pakeisto 2001 m. birželio 5 d. priimtu Europos Parlamento ir Tarybos reglamentu (EB) Nr. 1386/2001, prasme, jei yra apdraustas privalomu arba neprivalomu draudimu bent nuo vienos rizikos, kurią apima bendra ar speciali socialinės apsaugos sistema, numatyta Reglamento Nr. 1408/71 1 straipsnio a punkte, neatsižvelgiant į darbo santykių egzistavimą. Nacionalinis teismas turi atlikti būtinus tyrimus, siekiant nustatyti, ar laikotarpiais, kuriems prašomos aptariamos išmokos, ieškovėms pagrindinėje byloje buvo taikoma Austrijos socialinės apsaugos sistemos sritis, ir ar jos buvo „pagal darbo sutartį dirbančios darbuotojos“ šio 1 straipsnio a punkto prasme.

               2.

               Kai pagal sutartį dirbančio asmens darbo vietos valstybės narės teisės aktai ir gyvenamosios vietos valstybės narės teisės aktai tam pačiam jo šeimos nariui tuo pačiu laikotarpiu suteikia teisę gauti išmokas šeimai, iš esmės darbo vietos valstybė narė pagal 1972 m. kovo 21 d. Tarybos reglamento (EEB) Nr. 574/72 nustatančio Reglamento Nr. 1408/71 įgyvendinimo tvarką, iš dalies pakeistą 2002 m. vasario 27 d. priimtu Komisijos reglamentu (EB) Nr. 410/2002, 10 straipsnio 1 dalies a punktą yra kompetentinga mokėti šias išmokas.
               Tačiau jeigu asmuo, prižiūrintis vaiką, konkrečiai, šio darbuotojo sutuoktinis ar partneris, užsiima profesine veikla gyvenamojoje vietos valstybėje narėje, pastaroji valstybė narė turi mokėti išmokas šeimai pagal Reglamento Nr. 574/72, iš dalies pakeisto Reglamentu Nr. 410/2002, 10 straipsnio 1 straipsnio b ir i punktus, neatsižvelgiant į tai, kas pagal jos teisės aktus yra tiesioginis pašalpų šeimai gavėjas. Šiomis aplinkybėmis darbo vietos valstybės narės išmokų šeimai mokėjimas sustabdomas iki išmokų šeimai, numatytų gyvenamosios vietos valstybės narės teisės aktuose, sumos. Tačiau jeigu asmuo, užsiimantis vaiko priežiūra, konkrečiai, to darbuotojo sutuoktinis ar partneris užsiima profesine veikla gyvenamojoje valstybėje narėje, ši valstybė narė turi mokėti išmokas šeimai 10 straipsnio 1 straipsnio b, i punktus, nepriklausomai nuo to, kas pagal gyvenamosios valstybės teisės aktus yra tiesioginis pašalpų šeimai gavėjas. Šiomis aplinkybėmis darbo vietos valstybės narės išmokų šeimai mokėjimas sustabdomas iki išmokų šeimai, numatytų gyvenamosios valstybės narės teisės aktuose, sumos.

      (1)  OL C 850, 2004 4 3.


title: Byla C-50/17 P: 2017 m. sausio 31 d. Universidad Internacional de la Rioja, S.A. pateiktas apeliacinis skundas dėl 2016 m. gruodžio 1 d. Bendrojo Teismo (aštuntoji kolegija) priimto sprendimo byloje T-561/15 Universidad Internacional de la Rioja/EUIPO – Universidad de la Rioja (Universidad Internacional de la Rioja UNIR)

text:
               17.7.2017

               LT

               Europos Sąjungos oficialusis leidinys

               C 231/2

         2017 m. sausio 31 d.Universidad Internacional de la Rioja, S.A. pateiktas apeliacinis skundas dėl 2016 m. gruodžio 1 d. Bendrojo Teismo (aštuntoji kolegija) priimto sprendimo byloje T-561/15 Universidad Internacional de la Rioja/EUIPO – Universidad de la Rioja (Universidad Internacional de la Rioja UNIR)

   (Byla C-50/17 P)
   (2017/C 231/03)
   Proceso kalba: ispanų

      Šalys

      Apeliantė: Universidad Internacional de la Rioja, S.A., atstovaujama advokatų C. Lema Devesa ir A. Porras Fernandez-Toledano

      Kita proceso šalis: Europos Sąjungos intelektinės nuosavybės tarnyba
   2017 m. birželio 1 d. nutartimi Teisingumo Teismas (devintoji kolegija) atmetė apeliacinį skundą ir nurodė Universidad Internacional de La Rioja, S.A. padengti savo bylinėjimosi išlaidas.


title: Sujungtos bylos C-23/07 ir C-24/07 2008 m. birželio 12 d. Teisingumo Teismo (antroji kolegija) nutartis byloje ( Tribunale Amministrativo Regionale del Lazio (Italija) prašymai priimti prejudicinį sprendimą) Confcooperative Friuli Venezia Giulia (C-23/07), Luigi Soini (C-23/07 ir C-24/07), Azienda Agricola Vivai Pinato Mario e figlio (C-23/07), Cantina Produttori Cormòns Soc. cons. arl (C-24/07) prieš Ministero delle Politiche Agricole, alimentari e forestali, Regione Friuli Venezia Giulia (Žemės ūkis — Reglamentai (EB) Nr. 1493/1999, 753/2002 ir 1429/2004 — Bendras vynų rinkos organizavimas — Vynų ženklinimas — Vynų veislės pavadinimų ar jų sinonimų vartojimas — Geografinė nuoroda Tokaj Vengrijos kilmės vynuose — Galimybė vartoti veislės pavadinimą Tocai friulano  arba Tocai italico kartu su kai kurių Italijos kilmės vynų geografine nuoroda — Draudimas (vartoti šį pavadinimą) pasibaigus trylikos metų pereinamajam laikotarpiui, t. y. po 2007 m. kovo 31 d. — Galiojimas — Teisinis pagrindas — EB 34 straipsnis — Nediskriminavimo principas — Tarptautinių sutarčių teisės principai — Vengrijos įstojimas į Europos Sąjungą — TRIPS sutarties 22-24 straipsniai)

text:
               15.8.2008

               LT

               Europos Sąjungos oficialusis leidinys

               C 209/14

         2008 m. birželio 12 d. Teisingumo Teismo (antroji kolegija) nutartis byloje (Tribunale Amministrativo Regionale del Lazio (Italija) prašymai priimti prejudicinį sprendimą) Confcooperative Friuli Venezia Giulia (C-23/07), Luigi Soini (C-23/07 ir C-24/07), Azienda Agricola Vivai Pinato Mario e figlio (C-23/07), Cantina Produttori Cormòns Soc. cons. arl (C-24/07) prieš Ministero delle Politiche Agricole, alimentari e forestali, Regione Friuli Venezia Giulia

   (Sujungtos bylos C-23/07 ir C-24/07) (1)

   (Žemės ūkis - Reglamentai (EB) Nr. 1493/1999, 753/2002 ir 1429/2004 - Bendras vynų rinkos organizavimas - Vynų ženklinimas - Vynų veislės pavadinimų ar jų sinonimų vartojimas - Geografinė nuoroda „Tokaj“ Vengrijos kilmės vynuose - Galimybė vartoti veislės pavadinimą „Tocai friulano“ arba „Tocai italico“ kartu su kai kurių Italijos kilmės vynų geografine nuoroda - Draudimas (vartoti šį pavadinimą) pasibaigus trylikos metų pereinamajam laikotarpiui, t. y. po 2007 m. kovo 31 d. - Galiojimas - Teisinis pagrindas - EB 34 straipsnis - Nediskriminavimo principas - Tarptautinių sutarčių teisės principai - Vengrijos įstojimas į Europos Sąjungą - TRIPS sutarties 22-24 straipsniai)
   (2008/C 209/19)
   Proceso kalba: italų
   Prašymą priimti prejudicinį sprendimą pateikęs teismas
   Tribunale Amministrativo Regionale del Lazio
   Šalys

      Ieškovai: Confcooperative Friuli Venezia Giulia (C-23/07), Luigi Soini (C-23/07 ir C-24/07), Azienda Agricola Vivai Pinato Mario e figlio (C-23/07), Cantina Produttori Cormòns Soc. cons. arl (C-24/07)
   Atsakovė: Ministero delle Politiche Agricole, alimentari e forestali, Regione Friuli Venezia Giulia
   Dalykas
   Prašymas priimti prejudicinį sprendimą — Tribunale Amministrativo Regionale del Lazio — Tarybos reglamentų Nr. 1493/1999 ir Nr. 753/2002, iš dalies pakeistų 2004 m. rugpjūčio 9 d. Komisijos reglamentu (EB) Nr. 1429/2004, iš dalies keičiančiu Reglamentą (EB) Nr. 753/2002, nustatantį tam tikras Tarybos reglamento (EB) Nr. 1493/1999 nuostatų dėl kai kurių vyno sektoriaus produktų aprašymo, pavadinimo, pateikimo ir apsaugos taikymo taisykles (OL L 263, 2004, p. 11), aiškinimas — EB 34 straipsnio 2 dalies aiškinimas — Vengrijoje ir Bendrijoje pagamintų vynų pavadinimas — Pavadinimo „Tocai friulano“ panaikinimas — Šio pavadinimo gamintojų ir vartotojų diskriminacija, palyginti su kitų pavadinimų gamintojais ir vartotojais
   Rezoliucinė dalis

               1.

               Aktas dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimo sąlygų ir Sutarčių, kuriomis yra grindžiama Europos Sąjunga, pritaikomųjų pataisų turi būti aiškinamas taip, kad, remiantis šio akto 2 straipsniu, 2002 m. balandžio 29 d. Komisijos reglamento (EB) Nr. 753/2002, nustatančio tam tikras Tarybos reglamento (EB) Nr. 1493/1999 nuostatų dėl kai kurių vyno sektoriaus produktų aprašymo, pavadinimo, pateikimo ir apsaugos taikymo taisykles, nuostatos, kiek jomis draudžiama terminą „Tocai“ vartoti tam tikroms rūšinio itališko vyno (pkr) rūšims aprašyti ir pateikti 2007 m. kovo 31 d. pasibaigus pereinamajam laikotarpiui, yra sudedamoji 2004 m. gegužės 1 d. galiojančios Bendrijos acquis dalis ir taikytinos po šios datos, įtvirtintos 2004 m. rugpjūčio 9 d. Komisijos reglamente (EB) Nr. 1429/2004, iš dalies keičiančiame Reglamentą (EB) Nr. 753/2002.

               2.

               1999 m. gegužės 17 d. Tarybos reglamento (EB) Nr. 1493/1999 dėl bendro vyno rinkos organizavimo 53 straipsnis yra pakankamas teisinis pagrindas, kuriuo remdamasi Europos Bendrijų Komisija galėjo priimti Reglamente Nr. 753/2002 įtvirtintas ir Reglamente Nr. 1429/2004 pakartotas nuostatas, kuriomis draudžiama terminą „Tocai“ vartoti tam tikroms rūšinio itališko vyno (pkr) rūšims aprašyti ir pateikti 2007 m. kovo 31 d. pasibaigus pereinamajam laikotarpiui.

               3.

               EB 34 straipsnio 2 dalies antrajai pastraipai neprieštarauja Reglamente Nr. 753/2002 įtvirtintos ir Reglamente Nr. 1429/2004 pakartotos nuostatos, kuriomis draudžiama terminą „Tocai“ vartoti tam tikroms rūšinio itališko vyno (pkr) rūšims aprašyti ir pateikti 2007 m. kovo 31 d. pasibaigus pereinamajam laikotarpiui.

               4.

               Reglamento Nr. 753/2002 19 straipsnio 2 dalis turi būti aiškinama kaip neprieštaraujanti Reglamente Nr. 753/2002 įtvirtintoms ir Reglamente Nr. 1429/2004 pakartotoms nuostatoms, kuriomis draudžiama terminą „Tocai“ vartoti tam tikroms rūšinio itališko vyno (pkr) rūšims aprašyti ir pateikti 2007 m. kovo 31 d. pasibaigus pereinamajam laikotarpiui.

               5.

               Reglamento Nr. 1493/1999 50 straipsnis turi būti aiškinamas taip, kad taikant Sutarties dėl intelektinės nuosavybės teisių aspektų, susijusių su prekyba, esančios Pasaulio prekybos organizacijos steigimo sutarties 1C priede, pasirašytos Marakeše 1994 m. balandžio 15 d. ir patvirtintos 1994 m. gruodžio 22 d. Tarybos sprendimu 94/800/EB dėl daugiašalių derybų Urugvajaus raunde (1986–1994) priimtų susitarimų patvirtinimo Europos Bendrijos vardu jos kompetencijai priklausančių klausimų atžvilgiu, 23 ir 24 straipsnius, ypač 24 straipsnio 6 dalį, šios nuostatos nedraudžia imtis priemonių, numatytų Reglamente Nr. 753/2002 ir pakartotų Reglamente Nr. 1429/2004, kuriomis draudžiama terminą „Tocai“ vartoti tam tikroms rūšinio itališko vyno (pkr) rūšims aprašyti ir pateikti 2007 m. kovo 31 d. pasibaigus pereinamajam laikotarpiui.

      (1)  OL C 82, 2007 4 14.


title: Byla C-383/15 P: 2015 m. liepos 15 d. Skype pateiktas apeliacinis skundas dėl 2015 m. gegužės 5 d. Bendrojo Teismo (pirmoji kolegija) priimto sprendimo byloje T-423/12, Skype/Vidaus rinkos derinimo tarnyba (prekių ženklams ir pramoniniam dizainui) (VRDT)

text:
               26.10.2015

               LT

               Europos Sąjungos oficialusis leidinys

               C 354/15

         2015 m. liepos 15 d.Skype pateiktas apeliacinis skundas dėl 2015 m. gegužės 5 d. Bendrojo Teismo (pirmoji kolegija) priimto sprendimo byloje T-423/12, Skype/Vidaus rinkos derinimo tarnyba (prekių ženklams ir pramoniniam dizainui) (VRDT)

   (Byla C-383/15 P)
   (2015/C 354/18)
   Proceso kalba: anglų

      Šalys

      Apeliantė: Skype, atstovaujama solisitorių A. Carboni, M. Browne

      Kitos proceso šalys: Vidaus rinkos derinimo tarnyba (prekių ženklams ir pramoniniam dizainui) (VRDT), Sky IP International Ltd, Sky plc

      Apeliantės reikalavimai

   Apeliantė Teisingumo Teismo prašo:

               —

               panaikinti 2015 m. gegužės 5 d. Bendrojo Teismo sprendimą Skype/VRDT Sky ir Sky IP International (SKYPE), T-423/12 ir grąžinti paraišką VRDT, kad ji galėtų ją išnagrinėti,

               —

               priteisti iš VRDT ir iš kiekvienos šiame apeliaciniame procese įstojusios į bylą šalies bylinėjimosi išlaidas, kurias jos ir apeliantė patyrė šiame procese, bei išlaidas, patirtas i) nagrinėjant Bendrajam Teismui pateiktą ieškinį byloje T-423/12, ii) išlaidas, patirtas nagrinėjant Ketvirtajai apeliacinei tarybai pateiktą apeliaciją byloje R 1561/2010-4 ir iii) išlaidas, patirtas nagrinėjant Protestų skyriui pateiktą protestą B 1 023 680.

      Apeliacinio skundo pagrindai ir pagrindiniai argumentai

   Vienintelis apeliantės nurodytas pagrindas susijęs su tuo, kad Bendrasis Teismas pažeidė 2009 m. vasario 26 d. Tarybos reglamento (EB) Nr. 207/2009 dėl Bendrijos prekių ženklo (1) 8 straipsnio 1 dalies b punktą, kai priėmė sprendimą byloje T-423/12, susijusioje su Bendrijos prekių ženklo paraiška Nr. 4 546 248 (toliau – ginčijamas prekių ženklas). Bendrasis Teismas, be kita ko, padarė toliau išvardytas klaidas, kai nusprendė patvirtinti su galimybe supainioti susijusius atsakovės tvirtinimus:

               1.

               jis padarė klaidą, kai, vertindamas atitinkamos visuomenės savybes, neatsižvelgė į tai, jog tą dieną, į kurią reikia atsižvelgti, apeliantės paslauga „Skype“ buvo pagrįsta labai nauja ir novatoriška technologijų forma ir todėl atitinkamos visuomenės techninės ekspertizės lygis ir gebėjimas atskirti abu prekių ženklus buvo didesnis nei vidutinis;

               2.

               atrodo, jog Bendrasis Teismas darė klaidingą prielaidą, jog tai, kad apeliantė pripažino ginčijamu prekių ženklu žymimų paslaugų ir tam tikrų ankstesniu prekių ženklu žymimų prekių ir paslaugų panašumą, reiškia, jog ji pripažįsta ir sustiprėjusį ankstesnio prekių ženklo skiriamąjį požymį ir (arba) gerą vardą tose srityse, kuriose tą dieną, į kurią reikia atsižvelgti, vyko persidengimas su ginčijamo prekių ženklo specifiškumu;

               3.

               jis klaidingai teikė teisės aktus tikrindamas VRDT atliktą nagrinėjamų prekių ženklų vizualaus, fonetinio ir konceptualaus panašumo vertinimą; konkrečiai jis rėmėsi klaidinga teisine fikcija, kad vidutinis vartotojas atskirus trumpus žodžius skaito iš kairės į dešinę, todėl per daug sureikšmino sutampančias raides S-K-Y, esančias abiejų prekių ženklų pradžioje, ir neatsižvelgė į tai, jog šių prekių ženklų konceptualus skirtumas neutralizuoja bet kokį vizualų arba fonetinį panašumą;

               4.

               jis padarė dvi dideles klaidas, kai patvirtino VRDT išvadą, kad ankstesniam prekių ženklui būdingas sustiprėjęs skiriamasis požymis, kiek tai susiję su prekėmis ir paslaugomis, kitokiomis nei kad įstojusios į bylą šalies „esminės“ televizijos transliavimo paslaugos. Pirmąją klaidą sudaro tai, kad jis klaidingai rėmėsi ankstesnio prekių ženklo naudojimu „esminėms“ įstojusios į bylą šalies paslaugoms, taip norėdamas parodyti išskirtinumą kitų paslaugų atžvilgiu. Antrąją klaidą sudaro tai, kad jis atsižvelgė į naudojimo įrodymus, vėlesnius už dieną, į kurią reikia atsižvelgti;

               5.

               jis klaidingai taikė teisę, kai visapusiškai vertindamas galimybę supainioti neatsižvelgė į:

                           i.

                           tai, kad tą dieną, į kurią reikia atsižvelgti, ginčijamas prekių ženklas turėjo labai gerą vardą;

                           ii.

                           įrodymus, kurie patvirtina, kad praktikoje nagrinėjami prekių ženklai taikiai koegzistuoja jau daugiau nei dešimtmetį, ir kad įstojusios į bylą šalys nebuvo pateikusios jokio ieškinio dėl pažeidimo, o tai aiškiai rodo, jog tą dieną, į kurią reikia atsižvelgti, nebuvo galimybės supainioti.

         Apeliantė Teisingumo Teismo prašo: 1) panaikinti Bendrojo Teismo sprendimą byloje T-432/12 ir grąžinti paraišką VRDT, kad ji galėtų ją išnagrinėti; 2) nurodyti atlyginti apeliantės patirtas bylinėjimosi išlaidas.

      (1)  OL L 78, p. 1.


title: Byla C-98/09: 2010 m. birželio 24 d. Teisingumo Teismo (ketvirtoji kolegija) sprendimas byloje ( Tribunale di Trani (Italija) prašymas priimti prejudicinį sprendimą) Francesca Sorge prieš Poste Italiane SpA (Prašymas priimti prejudicinį sprendimą — Socialinė politika — Direktyva 1999/70/EB — Bendrasis susitarimas dėl darbo pagal terminuotas sutartis — 8 punktas — Informacija, kuri turi būti nurodyta terminuotoje darbo sutartyje, sudarytoje siekiant pavaduoti nesantį darbuotoją — Bendrojo darbuotojų apsaugos lygio sumažinimas — Sąjungos teisę atitinkantis aiškinimas)

text:
               14.8.2010

               LT

               Europos Sąjungos oficialusis leidinys

               C 221/12

         2010 m. birželio 24 d. Teisingumo Teismo (ketvirtoji kolegija) sprendimas byloje (Tribunale di Trani (Italija) prašymas priimti prejudicinį sprendimą) Francesca Sorge prieš Poste Italiane SpA

   (Byla C-98/09) (1)

   (Prašymas priimti prejudicinį sprendimą - Socialinė politika - Direktyva 1999/70/EB - Bendrasis susitarimas dėl darbo pagal terminuotas sutartis - 8 punktas - Informacija, kuri turi būti nurodyta terminuotoje darbo sutartyje, sudarytoje siekiant pavaduoti nesantį darbuotoją - Bendrojo darbuotojų apsaugos lygio sumažinimas - Sąjungos teisę atitinkantis aiškinimas)
   2010/C 221/19
   Proceso kalba: italų

      Prašymą priimti prejudicinį sprendimą pateikęs teismas

      Tribunale di Trani

      Šalys pagrindinėje byloje

      Ieškovė: Francesca Sorge

      Atsakovė: Poste Italiane SpA

      Dalykas

   Prašymas priimti prejudicinį sprendimą — Tribunale di Trani — 1999 m. birželio 28 d. Tarybos direktyvos 1999/70/EB dėl ETUC, UNICE ir CEEP bendrojo susitarimo dėl darbo pagal terminuotas sutartis (OL L 175, 1999 7 10, p. 43; 2004 m. specialusis leidimas lietuvių k., 5 sk., 3 t., p. 368) priedo 8 punkto aiškinimas — Nacionalinės teisės aktas, kuriame nenumatyta, kad pasirašant terminuotą darbo sutartį, sudarytą siekiant pavaduoti nesantį darbuotoją, reikia nurodyti pakeičiamus asmenis ir pavadavimo priežastis

      Rezoliucinė dalis

               1.

               1999 m. kovo 18 d. sudaryto Bendrojo susitarimo dėl darbo pagal terminuotas sutartis, esančio 1999 m. birželio 28 d. Tarybos direktyvos 1999/70/EB dėl ETUC, UNICE ir CEEP bendrojo susitarimo dėl darbo pagal terminuotas sutartis priede, 8 punkto 3 dalis turi būti aiškinama taip, kad ja nedraudžiamas toks nacionalinės teisės aktas, koks nagrinėjamas pagrindinėje byloje, kuriuo panaikintas reikalavimas darbdaviui terminuotose darbo sutartyse, sudaromose siekiant pavaduoti nesančius darbuotojus, nurodyti šių darbuotojų pavardes ir jų pavadavimo priežastis ir kuriame tik numatyta, jog tokios neterminuotos darbo sutartys turi būti rašytinės ir jose turi būti nurodytos jų sudarymo priežastys, jei šias naujas sąlygas galima atsverti nustatant kitas garantijas ar apsaugos priemones arba jeigu jos taikomos ribotai darbuotojų, sudariusių terminuotą darbo sutartį, kategorijai, o tai turi patikrinti prašymą priimti prejudicinį sprendimą pateikęs teismas.

               2.

               Kadangi šio bendrojo susitarimo 8 punkto 3 dalis nėra tiesiogiai veikianti, prašymą priimti prejudicinį sprendimą pateikęs teismas, jeigu nuspręstų, kad pagrindinėje byloje nagrinėjamas nacionalinės teisės aktas neatitinka Sąjungos teisės, turėtų ne jo netaikyti, bet pateikti tokį jo išaiškinimą, kuris kuo labiau atitiktų Direktyvą 1999/70 ir šiuo bendruoju susitarimu siekiamą tikslą.

      (1)  OL C 129, 2009 6 6.


title: Sujungtos bylos C-439/14 ir C-488/14: 2016 m. rugsėjo 15 d. Teisingumo Teismo (trečioji kolegija) sprendimas bylose (Curtea de Apel Bucureşti, Curtea de Apel Oradea (Rumunija) prašymai priimti prejudicinį sprendimą) SC Star Storage SA/Institutul Naţional de Cercetare-Dezvoltare în Informatică (ICI) (C-439/14), SC Max Boegl România SRL ir kt./RA Aeroportul Oradea ir kt. C-488/14) (Prašymas priimti prejudicinį sprendimą — Direktyvos 89/665/EEB ir 92/13/EEB — Viešieji pirkimai — Peržiūros procedūros — Nacionalinės teisės normos, pagal kurias skundų dėl perkančiųjų organizacijų sprendimų priimtinumas siejamas su „geros elgsenos garantijos“ pateikimu — Europos Sąjungos pagrindinių teisių chartija — 47 straipsnis — Teisė į veiksmingą teisinę gynybą)

text:
               14.11.2016

               LT

               Europos Sąjungos oficialusis leidinys

               C 419/3

         2016 m. rugsėjo 15 d. Teisingumo Teismo (trečioji kolegija) sprendimas bylose (Curtea de Apel Bucureşti, Curtea de Apel Oradea (Rumunija) prašymai priimti prejudicinį sprendimą) SC Star Storage SA/Institutul Naţional de Cercetare-Dezvoltare în Informatică (ICI) (C-439/14), SC Max Boegl România SRL ir kt./RA Aeroportul Oradea ir kt. C-488/14)

   (Sujungtos bylos C-439/14 ir C-488/14) (1)

   ((Prašymas priimti prejudicinį sprendimą - Direktyvos 89/665/EEB ir 92/13/EEB - Viešieji pirkimai - Peržiūros procedūros - Nacionalinės teisės normos, pagal kurias skundų dėl perkančiųjų organizacijų sprendimų priimtinumas siejamas su „geros elgsenos garantijos“ pateikimu - Europos Sąjungos pagrindinių teisių chartija - 47 straipsnis - Teisė į veiksmingą teisinę gynybą))
   (2016/C 419/04)
   Proceso kalba: rumunų

      Prašymą priimti prejudicinį sprendimą pateikęs teismas

      Curtea de Apel Bucureşti, Curtea de Apel Oradea

      Šalys pagrindinėje byloje

      Ieškovės: SC Star Storage SA (C-439/14), SC Max Boegl România SRL, SC UTI Grup SA, Astaldi SpA, SC Construcții Napoca SA (C-488/14)

      Atsakovės: Institutul Naţional de Cercetare-Dezvoltare în Informatică (ICI) (C-439/14), RA Aeroportul Oradea, SC Porr Construct SRL, Teerag-Asdag Aktiengesellschaft SC Col-Air Trading SRL, AVZI SA, Trameco SA, Iamsat Muntenia SA (C-488/14)

      Rezoliucinė dalis

   1989 m. gruodžio 21 d. Tarybos direktyvos 89/665/EEB dėl įstatymų ir kitų teisės aktų, susijusių su peržiūros procedūrų taikymu sudarant viešojo prekių pirkimo ir viešojo darbų pirkimo sutartis, derinimo, iš dalies pakeistos 2007 m. gruodžio 11 d. Europos Parlamento ir Tarybos direktyva 2007/66/EB, 1 straipsnio 1–3 dalys ir 1992 m. vasario 25 d. Tarybos direktyvos 92/13/EEB dėl įstatymų ir kitų teisės aktų, reglamentuojančių Bendrijos taisyklių taikymą viešųjų pirkimų tvarkai vandens, energetikos, transporto ir telekomunikacijų sektoriuose, suderinimo, iš dalies pakeistos Direktyva 2007/66, 1 straipsnio 1–3 dalys, siejamos su Europos Sąjungos pagrindinių teisių chartijos 47 straipsniu, turi būti aiškinamos taip, kad jomis nedraudžiamos nacionalinės teisės normos, kaip antai nagrinėjamos pagrindinėse bylose, pagal kurias bet kokio skundo dėl perkančiosios organizacijos sprendimo priimtinumas siejamas su pareiškėjo pareiga perkančiajai organizacijai pateikti geros elgsenos garantiją, jeigu ši garantija grąžinama pareiškėjui, nesvarbu, koks yra skundo rezultatas.

      (1)  OL C 448, 2014 12 15.

      OL C 26, 2015 1 26


title: Byla C-58/09: 2010 m. birželio 10 d. Teisingumo Teismo (pirmoji kolegija) sprendimas byloje ( Bundesfinanzhof (Vokietija) prašymas priimti prejudicinį sprendimą) Leo-Libera GmbH prieš Finanzamt Buchholz in der Nordheide (Prašymas priimti prejudicinį sprendimą — Pridėtinės vertės mokestis — Direktyva 2006/112/EB — 135 straipsnio 1 dalies i punktas — Lažybų, loterijų ir kitų azartinių lošimų neapmokestinimas — Sąlygos ir apribojimai — Valstybių narių diskrecija)

text:
               14.8.2010

               LT

               Europos Sąjungos oficialusis leidinys

               C 221/10

         2010 m. birželio 10 d. Teisingumo Teismo (pirmoji kolegija) sprendimas byloje (Bundesfinanzhof (Vokietija) prašymas priimti prejudicinį sprendimą) Leo-Libera GmbH prieš Finanzamt Buchholz in der Nordheide

   (Byla C-58/09) (1)

   (Prašymas priimti prejudicinį sprendimą - Pridėtinės vertės mokestis - Direktyva 2006/112/EB - 135 straipsnio 1 dalies i punktas - Lažybų, loterijų ir kitų azartinių lošimų neapmokestinimas - Sąlygos ir apribojimai - Valstybių narių diskrecija)
   2010/C 221/16
   Proceso kalba: vokiečių

      Prašymą priimti prejudicinį sprendimą pateikęs teismas

      Bundesfinanzhof

      Šalys pagrindinėje byloje

      Ieškovė: Leo-Libera GmbH

      Atsakovė: Finanzamt Buchholz in der Nordheide

      Dalykas

   Prašymas priimti prejudicinį sprendimą — Bundesfinanzhof — 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (OL L 347, p. 1) 135 straipsnio 1 dalies i punkto išaiškinimas — Nacionalinės teisės aktai, atleidžiantys nuo PVM tik tam tikras lažybas ir loterijas ir netaikantys šio atleidimo visų kitų formų azartiniams lošimams

      Rezoliucinė dalis

   2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos 135 straipsnio 1 dalies i punktą reikia aiškinti taip, kad valstybės narės, pasinaudodamos joms suteikta teise nustatyti šioje nuostatoje numatyto neapmokestinimo pridėtinės vertės mokesčiu sąlygas ir apribojimus, gali nuspręsti neapmokestinti šiuo mokesčiu tik tam tikrus azartinius lošimus.

      (1)  OL C 113, 2009 5 16.


               9.5.2008

               LT

               Europos Sąjungos oficialusis leidinys

               C 116/1

         (2008/C 116/01)
   Paskutinis Teisingumo Teismo Europos Sąjungos oficialiajame leidinyje skelbiamas leidinys

         OL C 107, 2008 4 26

   Skelbti leidiniai:

      OL C 92, 2008 4 12

      OL C 79, 2008 3 29

      OL C 64, 2008 3 8

      OL C 51, 2008 2 23

      OL C 37, 2008 2 9

      OL C 22, 2008 1 26

   Šiuos tekstus galite rasti adresu:

               EUR-Lex: http://eur-lex.europa.eu


title: Byla F-94/07 2007 m. rugsėjo 21 d. pareikštas ieškinys byloje Rebizant ir kt. prieš Komisiją

text:
               24.11.2007

               LT

               Europos Sąjungos oficialusis leidinys

               C 283/45

         2007 m. rugsėjo 21 d. pareikštas ieškinys byloje Rebizant ir kt. prieš Komisiją

   (Byla F-94/07)
   (2007/C 283/81)
   Proceso kalba: prancūzų
   Šalys

      Ieškovas: Jean Rebizant (Karlsrūhė, Vokietija) ir kiti, atstovaujami advokatų S. Orlandi, A. Coolen, J-N. Lois, E. Marchal

      Atsakovė: Europos Bendrijų Komisija
   Ieškovės reikalavimai

               —

               pripažinti neteisėtu sprendimą, nustatantį pareigūnų, kuriems apmokama iš Mokslinių tyrimų/Jungtinio tyrimų centro (JTC) ir Veiklos biudžeto, paaukštinimo į AD 13 lygį balą,

               —

               panaikinti Paskyrimų tarnybos sprendimą nepaaukštinti ieškovų į AD 13 lygį per 2006 m. pareigų paaukštinimo procedūrą,

               —

               priteisti iš Komisijos bylinėjimosi išlaidas.

         Ieškinio pagrindai ir pagrindiniai argumentai
   Grįsdami savo ieškinį, ieškovai nurodo šiuos pagrindus:

               —

               Europos Bendrijų pareigūnų tarnybos nuostatų (toliau — PTN) 5 straipsnio 5 dalies pažeidimą,

               —

               PTN 6 straipsnio 2 dalies ir jų XIII priedo 9 straipsnio pažeidimą,

               —

               vienodo požiūrio principo pažeidimą.

         Ieškovai tvirtina, kad nustatydama pareigūnų, kuriems apmokama iš Mokslinių tyrimų ir JTC biudžeto, 98,5 paaukštinimo į AD 13 lygį balą, Komisija neatsižvelgė į vadovaujantis PTN XIII priedo 9 straipsniu Mokslinių tyrimų ir JTC generaliniuose direktoratuose laisvus etatus ir į specifinę pareigūnų, kuriems apmokama iš šių biudžetų, situaciją.
   Ieškovai teigia, kad to nepadariusi Komisija pažeidė savo 2005 m. liepos 20 d. Sprendimą dėl pareigūnų, kuriems apmokama iš bendrojo biudžeto moksliniams tyrimams skirtos dalies, paaukštinimo procedūros tvarkos, įtvirtinantį vienodo požiūrio į pareigūnus, kuriems apmokama iš skirtingų biudžetų, principą.


title: Byla T-131/17: 2017 m. kovo 2 d. pareikštas ieškinys byloje Argus Security Projects/Komisija ir EIVT

text:
               24.4.2017

               LT

               Europos Sąjungos oficialusis leidinys

               C 129/28

         2017 m. kovo 2 d. pareikštas ieškinys byloje Argus Security Projects/Komisija ir EIVT

   (Byla T-131/17)
   (2017/C 129/42)
   Proceso kalba: prancūzų

      Šalys

      Ieškovė: Argus Security Projects Ltd (Limasolis, Kipras), atstovaujama advokatų T. Bontinck ir A. Guillerme

      Atsakovės: Europos Komisija ir Europos išorės veiksmų tarnyba (EIVT)

      Reikalavimai

   Ieškovė Bendrojo Teismo prašo:

               —

               panaikinti Komisijos sprendimą dėl 52 600 EUR sumos įskaitymo, esantį 2017 m. vasario 13 d. rašte;

               —

               panaikinti Komisijos, veikiančios EIVT apskaitos pareigūno vardu, sprendimą dėl 41 522 EUR sumos įskaitymo, esantį 2017 m. vasario 15 d. rašte;

               —

               panaikinti Komisijos, veikiančios EIVT apskaitos pareigūno vardu, sprendimą dėl 6 324 EUR sumos įskaitymo, esantį 2017 m. vasario 28 d. rašte;

               —

               priteisti iš Europos Komisijos ir EIVT bylinėjimosi išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė remiasi trimis pagrindais.

               1.

               Pirmasis ieškinio pagrindas susijęs su Europos Sąjungos pagrindinių teisių chartijos (toliau – Chartija) 47 straipsnio pažeidimu. Ieškovės teigimu, vienašališkų sprendimų dėl įskaitymo, kaip antai ginčijamų sprendimų, priėmimas sutartinių santykių kontekste, kai tuo tarpu kita sutarties šalis yra pareiškusi ieškinį dėl sutartinės atsakomybės, kurį nagrinėja kompetentingas sutartimi paskirtas teismas, turi būti laikomas neteisėtu ir prieštaraujančiu Chartijos 47 straipsniui.

               2.

               Antrasis ieškinio pagrindas susijęs su tuo, kad Europos Komisija ir Europos išorės veiksmų tarnyba (EIVT) neturi kompetencijos sutartinių santykių pagrindu priimti sprendimus dėl įskaitymo. Atsakovės viršijo savo įgaliojimus, kai, siekdamos užbaigti sutartinį ginčą, pasinaudojo vienašaliais įgaliojimais, todėl ginčijami sprendimai turėtų būti panaikinti dėl to, kad jų rengėjas neturėjo kompetencijos jų priimti.

               3.

               Trečiasis ieškinio pagrindas susijęs su 2012 m. spalio 25 d. Europos Parlamento ir Tarybos reglamento Nr. 966/2012 dėl Sąjungos bendrajam biudžetui taikomų finansinių taisyklių (toliau – Finansinis reglamentas) 80 straipsnio pažeidimu. Ieškovė teigia, kad, kadangi procedūra Belgijos teisme dar neužbaigta, Komisijos apskaitos pareigūnas negalėjo pagrįstai manyti, kad nagrinėjama suma yra tikrai patvirtinta tiksli gautina suma. Ši suma neatitinka Finansinio reglamento 80 straipsnyje nustatytų sąlygų ir todėl negalėjo būti įskaitoma.


title: Byla T-362/04 2007 m. sausio 31 d. Pirmosios instancijos teismo sprendimas Minin prieš Komisiją (Bendroji užsienio ir saugumo politika — Liberijos atžvilgiu priimtos ribojančios priemonės — Su Charles Taylor susijusių asmenų lėšų įšaldymas — Bendrijos kompetencija — Pagrindinės teisės — Ieškinys dėl panaikinimo)

text:
               24.3.2007

               LT

               Europos Sąjungos oficialusis leidinys

               C 69/18

         2007 m. sausio 31 d. Pirmosios instancijos teismo sprendimas Minin prieš Komisiją

   (Byla T-362/04) (1)

   (Bendroji užsienio ir saugumo politika - Liberijos atžvilgiu priimtos ribojančios priemonės - Su Charles Taylor susijusių asmenų lėšų įšaldymas - Bendrijos kompetencija - Pagrindinės teisės - Ieškinys dėl panaikinimo)
   (2007/C 69/42)
   Proceso kalba: italų
   Šalys

      Ieškovas: Leonid Minin (Tel-Avivas, Izraelis), atstovaujamas advokatų T. Ballarino ir C. Bovio

      Atsakovė: Europos Bendrijų Komisija, atstovaujama E. Montaguti, L. Visaggio ir C. Brown

      Atsakovės pusėje į bylą įstojusi šalis: Europos Sąjungos Taryba, atstovaujama iš pradžių S. Marquardt ir F. Ruggeri Laderchi, vėliau — S. Marquardt ir A. Vitro, ir Jungtinė Didžiosios Britanijos ir Šiaurės Airijos Karalystė, atstovaujama iš pradžių R. Caudwell, vėliau — E. Jenkinson
   Bylos dalykas
   Pirma, prašymas panaikinti 2004 m. birželio 22 d. Komisijos reglamentą (EB) Nr. 1149/2004, iš dalies keičiantį Reglamentą (EB) Nr.872/2004 dėl papildomų ribojančių priemonių Liberijai (OL L 222, p. 17) ir, antra, prašymas iš dalies panaikinti 2005 m. birželio 9 d. Komisijos reglamentą (EB) Nr. 874/2005, iš dalies keičiantį Reglamentą Nr. 872/2004 (OL L 146, p. 5)
   Sprendimo rezoliucinė dalis

               1.

               Atmesti ieškinį.

               2.

               Ieškovas turi padengti savo ir Komisijos bylinėjimosi išlaidas.

               3.

               Taryba ir Jungtinė Didžiosios Britanijos ir Šiaurės Airijos Karalystė pačios padengia savo bylinėjimosi išlaidas.

      (1)  OL C 273, 2004 11 6.


title: Byla T-286/11 P: 2012 m. lapkričio 15 d. Bendrojo Teismo nutartis byloje Marcuccio prieš Komisiją (Apeliacinis skundas — Viešoji tarnyba — Pareigūnai — Deliktinė atsakomybė — Žalos, atsiradusios dėl išsiųsto laiško, susijusio su išlaidomis advokatui, atstovavusiam ieškovą šioje byloje, atlyginimas — Apeliacinis skundas iš dalies akivaizdžiai nepriimtinas ir iš dalies akivaizdžiai nepagrįstas)

text:
               12.1.2013

               LT

               Europos Sąjungos oficialusis leidinys

               C 9/36

         2012 m. lapkričio 15 d. Bendrojo Teismo nutartis byloje Marcuccio prieš Komisiją

   (Byla T-286/11 P) (1)

   (Apeliacinis skundas - Viešoji tarnyba - Pareigūnai - Deliktinė atsakomybė - Žalos, atsiradusios dėl išsiųsto laiško, susijusio su išlaidomis advokatui, atstovavusiam ieškovą šioje byloje, atlyginimas - Apeliacinis skundas iš dalies akivaizdžiai nepriimtinas ir iš dalies akivaizdžiai nepagrįstas)
   2013/C 9/65
   Proceso kalba: italų

      Šalys

      Apeliantas: Luigi Marcuccio (Trikazė, Italija), atstovaujama advokato G. Cipressa

      Kita proceso šalis: Europos Komisija, atstovaujama J. Currall ir C. Berardis-Kayser, padedamų advokato A. Dal Ferro

      Dalykas

   Apeliacinis skundas dėl 2011 m. kovo 16 d. Tarnautojų teismo (antroji kolegija) nutarties byloje Marcuccio prieš Komisiją (F-21/10, dar nepaskelta Rinkinyje) panaikinimo.

      Rezoliucinė dalis

               1.

               Atmesti apeliacinį skundą.

               2.

               Luigi Marcuccio padengia savo ir Komisijos patirtas bylinėjimosi išlaidas supportera ses propres dépens ainsi que ceux exposés par la Commission européenne dans le cadre de la présente instance.

      (1)  OL C 232, 2011 8 6.


title: Byla C-617/16: 2016 m. lapkričio 28 d. Corte suprema di cassazione (Italija) pateiktas prašymas priimti prejudicinį sprendimą byloje Presidenza del Consiglio dei Ministri/Giovanna Castellano ir kt.

text:
               27.2.2017

               LT

               Europos Sąjungos oficialusis leidinys

               C 63/16

         2016 m. lapkričio 28 d.Corte suprema di cassazione (Italija) pateiktas prašymas priimti prejudicinį sprendimą byloje Presidenza del Consiglio dei Ministri/Giovanna Castellano ir kt.

   (Byla C-617/16)
   (2017/C 063/23)
   Proceso kalba: italų

      Prašymą priimti prejudicinį sprendimą pateikęs teismas

      Corte suprema de cassazione

      Šalys pagrindinėje byloje

      Kasatorius: Presidenza del Consiglio dei Ministri

      Priešpriešinį kasacinį skundą pateikusios šalys: Giovanna Castellano, Maria Concetta Pandolfo, Antonio Marletta, Vito Mannino, Olga Gagliardo, Emilio Nardi, Maria Catania, Massimo Gallucci, Giovanna Pischedda, Giambattista Gagliardo

      Prejudiciniai klausimai

               1.

               Ar Direktyvą 82/76/EEB (1), kuria iš dalies pakeistos direktyvos 75/362/EEB (2) ir 75/363/EEB (3), reikia aiškinti taip, kad į jos taikymo sritį patenka tiek dieninės, tiek neakivaizdinės (vakarinės) specializuotos medicinos studijos, pradėtos iki 1982 m. gruodžio 31 d. ir tęstos po šios datos, t. y. datos, iki kurios pagal Direktyvos 82/76/EEB 16 straipsnį valstybės narės turėjo imtis priemonių, būtinų šiai direktyvai įgyvendinti?
               Jei į a) punkte pateiktą klausimą būtų atsakyta teigiamai:

               2.

               Ar Direktyvos 82/76/EEB, kuria iš dalies pakeistos direktyvos 75/362/EEB ir 75/363/EEB, 13 straipsniu į „derinimo“ Direktyvą 75/363/EEB įterptą priedą reikia aiškinti taip, kad pareiga tinkamai apmokėti gydytojams, lankiusiems specializuotas studijas, pradėtas iki 1982 m. gruodžio 31 d., priklauso nuo pareigos reorganizuoti studijų programą laikymosi, ar nuo atitikties šiose direktyvose nustatytiems reikalavimams patikrinimo?

               3.

               Ar pareiga tinkamai apmokėti už studijas gydytojams, kurie įgijo specializaciją lankydami specializuotas studijas, pradėtas iki 1983 m. sausio 1 d., bet neužbaigtas iki nurodytos datos, turi būti taikoma už visą studijų laikotarpį, ar tik už laikotarpį po 1982 m. gruodžio 31 d., ir jei taip, kokios yra tokio apmokėjimo sąlygos?

      (1)  1982 m. sausio 26 d. Tarybos direktyva 82/76/EEB, iš dalies keičianti Direktyvą 75/362/EEB dėl diplomų, pažymėjimų ir kitų oficialią mediko kvalifikaciją patvirtinančių dokumentų abipusio pripažinimo, įskaitant priemones, padedančias veiksmingai naudotis įsisteigimo teise ir laisve teikti paslaugas, ir Direktyvą 75/363/EEB dėl įstatymų ir kitų teisės aktų, reglamentuojančių gydytojų veiklą, derinimo (OL L 43, p. 21).

      (2)  1975 m. birželio 16 d. Tarybos direktyva 75/362/EEB dėl diplomų, pažymėjimų ir kitų oficialią mediko kvalifikaciją patvirtinančių dokumentų abipusio pripažinimo, įskaitant priemones, padedančias veiksmingai naudotis įsisteigimo teise ir laisve teikti paslaugas (OL L 167, p. 1).

      (3)  1975 m. birželio 16 d. Tarybos direktyva 75/363/EEB dėl įstatymų ir kitų teisės aktų, reglamentuojančių gydytojų veiklą, derinimo (OL L 167, p. 14).


title: Byla T-423/07 2007 m. lapkričio 15 d. pareikštas ieškinys byloje Ryanair prieš Komisiją

text:
               12.1.2008

               LT

               Europos Sąjungos oficialusis leidinys

               C 8/28

         2007 m. lapkričio 15 d. pareikštas ieškinys byloje Ryanair prieš Komisiją

   (Byla T-423/07)
   (2008/C 8/50)
   Proceso kalba: anglų
   Šalys

      Ieškovė: Ryanair Ltd (Dublinas, Airija), atstovaujama advokato E. Vahida

      Atsakovė: Europos Bendrijų Komisija
   Ieškovės reikalavimai

               —

               Pripažinti pagal EB 232 straipsnį, kad Komisija nesiėmė veiksmų, kaip buvo įsipareigojusi pagal EB sutartį, t. y. neapibrėžė savo pozicijos 2006 m. gegužės 8 d. ieškovės skundo, pateikto Komisijai, po kurio buvo pateiktas 2007 m. liepos 31 d. formalus įspėjimas, atžvilgiu;

               —

               Priteisti iš Komisijos visas ieškovės bylinėjimosi išlaidas net jei po ieškinio pareiškimo Komisija imsis veiksmų, dėl kurių Teisingumo Teismas manys, jog sprendimo priimti nereikia, arba jei Teisingumo Teismas atmes ieškinį kaip nepriimtiną.

         Ieškinio pagrindai ir pagrindiniai argumentai
   Šiuo ieškiniu iškovė teigia, kad Komisija nesiėmė veiksmų, t. y. neapibrėžė savo pozicijos, po to, kai pagal EB 232 straipsnį ji buvo paraginta 2005 m. lapkričio 3 d. ieškovės pateiktu skundu dėl neteisėtos valstybės pagalbos Lufthansa ir jos Star Alliance partneriams, suteiktos išimtinės teisės naudotis Miuncheno oro uosto 2 terminalu forma, arba nekonkurencinės diskriminacijos Lufthansa ir jos Star Alliance partnerių naudai, jei Miuncheno oro uostas veikė savarankiškai. Miuncheno oro uosto šio terminalo rezervavimas ieškovės potencialiems konkurentams būtų piktnaudžiavimas dominuojančia padėtimi ir EB 82 straipsnio pažeidimas.
   Pagrįsdama pirmąjį reikalavimą ieškovė tvirtina, kad Komisija turėjo rūpestingai ir nešališkai ištirti skunda pagal Tarybos reglamentą (EB) 659/1999 (1), Tarybos reglamentą (EB) Nr. 1/2003 (2) ir Komisijos reglamentą (EB) 773/2004 (3) tam, kad priimtų sprendimą, kuriuo būtų pripažinta, jog aptariamos priemonės nėra valstybės pagalba EB 87 straipsnio 1 dalies prasme, arba priemonės yra valstybės pagalba EB 87 straipsnio 1 dalies prasme, tačiau suderinama su bendrąja rinka pagal EB 87 straipsnio 2 ir 3 dalis, arba pradėtų procedūrą pagal EB 88 straipsnio 2 dalį.
   Alternatyviai ieškovė tvirtina, kad Komisija, gavusi jos papildomą skundą dėl tariamo piktnaudžiavimo dominuojančia padėtimi, turėjo pradėti procedūrą skundo objekto atžvilgiu, arba, suteikusi ieškovei galimybę pateikti pastabas, priimti galutinį sprendimą, kuriuo skundas būtų atmestas.
   Toliau ieškovė teigia, kad dvidešimties mėnesių laikotarpis tarp ieškovės skundo pateikimo ir Komisijos formalaus įspėjimo buvo nepagrįstai ilgas, o Komisijos neveikimas per tą laikotarpį yra veiksmų nesiėmimas EB 232 straipsnio prasme.

      (1)  1999 m. kovo 22 d. Tarybos reglamentas (EB) Nr. 659/1999, nustatantis išsamias EB Sutarties 93 straipsnio taikymo taisykles (OL L 83, p. 1).

      (2)  2002 m. gruodžio 16 d. Tarybos reglamentas (EB) Nr. 1/2003 dėl konkurencijos taisyklių, nustatytų Sutarties 81 ir 82 straipsniuose, įgyvendinimo (Tekstas svarbus EEE) (OL L 1, p. 1).

      (3)  2004 m. balandžio 7 d. Komisijos reglamentas (EB) Nr. 773/2004 dėl bylų nagrinėjimo Komisijoje pagal Sutarties 81 ir 82 straipsnius tvarkos (Tekstas svarbus EEE) (OL L 123, p. 18).


title: Byla T-163/07 2008 m. spalio 27 d. Pirmosios instancijos teismo nutartis byloje SC Gerovital Cosmetics prieš VRDT — SC Farmec (GEROVITAL H3 Prof. Dr. A. Aslan) (Bendrijos prekių ženklas — Registracijos pripažinimo negaliojančia procedūra — Prašymo pripažinti registraciją negaliojančia atsiėmimas — Nereikalingumas priimti sprendimą)

text:
               24.1.2009

               LT

               Europos Sąjungos oficialusis leidinys

               C 19/29

         2008 m. spalio 27 d. Pirmosios instancijos teismo nutartis byloje SC Gerovital Cosmetics prieš VRDT — SC Farmec (GEROVITAL H3 Prof. Dr. A. Aslan)

   (Byla T-163/07) (1)

   (Bendrijos prekių ženklas - Registracijos pripažinimo negaliojančia procedūra - Prašymo pripažinti registraciją negaliojančia atsiėmimas - Nereikalingumas priimti sprendimą)
   (2009/C 19/56)
   Proceso kalba: anglų
   Šalys

      Ieškovė: SC Gerovital Cosmetics SA (Ilfov County, Rumunija), atstovaujama advokato D. Boștină

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama D. Botis

      Kita procedūros VRDT Apeliacinėje taryboje šalis, įstojusi į bylą Pirmosios instancijos teisme: SC Farmec SA (Klužas-Napoka, Rumunija), atstovaujama advokatų G. Turcu et M. Rosu
   Dalykas
   Ieškinys dėl 2007 m. vasario 27 d. VRDT antrosios apeliacinės tarybos sprendimo (byla R 271/2006-2), susijusio su registracijos pripažinimo negaliojančia procedūra tarp SC Farmec SA ir SC Gerovital Cosmetics SA.
   Rezoliucinė dalis

               1.

               Nereikalinga priimti sprendimą dėl ieškinio.

               2.

               Priteisti iš SC Gerovital Cosmetics SA ir SC Farmec SA jų pačių bylinėjimosi išlaidas ir pusė Vidaus rinkos derinimo tarnybos (prekių ženklams ir pramoniniam dizainui) (VRDT) bylinėjimosi išlaidų.

      (1)  OL C 183, 2007 8 4.


title: Byla T-771/14: 2017 m. sausio 25 d. Bendrojo Teismo sprendimas byloje ANKO/Komisija (Arbitražinė išlyga — Dotacijos sutartis, sudaryta įgyvendinant Mokslinių tyrimų, technologinės plėtros ir demonstracinės veiklos šeštąją bendrąją programą (2002–2006 m.) — „Doc@Hand“ projektas — Finansuoti tinkamos išlaidos — Priešieškinis — Išmokėtų sumų grąžinimas — Delspinigiai)

text:
               6.3.2017

               LT

               Europos Sąjungos oficialusis leidinys

               C 70/16

         2017 m. sausio 25 d. Bendrojo Teismo sprendimas byloje ANKO/Komisija

   (Byla T-771/14) (1)

   ((Arbitražinė išlyga - Dotacijos sutartis, sudaryta įgyvendinant Mokslinių tyrimų, technologinės plėtros ir demonstracinės veiklos šeštąją bendrąją programą (2002–2006 m.) - „Doc@Hand“ projektas - Finansuoti tinkamos išlaidos - Priešieškinis - Išmokėtų sumų grąžinimas - Delspinigiai))
   (2017/C 070/22)
   Proceso kalba: graikų

      Šalys

      Ieškovė: ANKO AE Antiprosopeion, Emporiou kai Viomichanias (Atėnai, Graikija), atstovaujama advokatų V. Christianos ir S. Paliou

      Atsakovė: Europos Komisija, atstovaujama R. Lyal ir P. Arenas, padedamų advokato O. Lytra

      Dalykas

   Pirma, pagal SESV 272 straipsnį pateiktas ieškinys, kuriuo prašoma pripažinti nepagrįstu Komisijos reikalavimą grąžinti ieškovei vykdant Sutartį Nr. 508015 dėl „Pasidalijimas žiniomis ir pagalba priimant sprendimus sveikatos priežiūros srities darbuotojams“ projekto finansavimo, sudarytą įgyvendinant Mokslinių tyrimų, technologinės plėtros ir demonstracinės veiklos šeštąją bendrąją programą (2002–2006 m.) išmokėtas sumas, ir antra, priešpriešinis reikalavimas nurodyti ieškovei atlyginti nepagrįstai pagal šią sutartį išmokėtą sumą.

      Rezoliucinė dalis

               1.

               Atmesti ANKO AE Antiprosopeion, Emporiou kai Viomichanias ieškinį.

               2.

               Nurodyti ANKO AE Antiprosopeion, Emporiou kai Viomichanias sumokėti Europos Komisijai 296 149,77 EUR sumą su 3,75 % delspinigiais, skaičiuojamais nuo 2014 m. gegužės 3 d. iki visiško minėtos sumos išmokėjimo.

               3.

               Priteisti iš ANKO AE Antiprosopeion, Emporiou kai Viomichanias bylinėjimosi išlaidas.

      (1)  OL C 65, 2015 2 23.


title: Byla T-438/17: 2017 m. liepos 17 d. pareikštas ieškinys byloje The Scotch Whisky Association/EUIPO – José Estévez (JOHN COR)

text:
               18.9.2017

               LT

               Europos Sąjungos oficialusis leidinys

               C 309/34

         2017 m. liepos 17 d. pareikštas ieškinys byloje The Scotch Whisky Association/EUIPO – José Estévez (JOHN COR)

   (Byla T-438/17)
   (2017/C 309/45)
   Kalba, kuria surašytas ieškinys: ispanų

      Šalys

      Ieškovė: The Scotch Whisky Association (Edinburgas, Jungtinė Karalystė), atstovaujama advokatų F. Rodríguez Domínguez ir J. Gracia Albero

      Atsakovė: Europos Sąjungos intelektinės nuosavybės tarnyba (EUIPO)

      Kita procedūros Apeliacinėje taryboje šalis: José Estévez, SA (Cheres de la Frontera, Ispanija)

      Su procedūra EUIPO susijusi informacija

      Prekių ženklo, dėl kurio kilo ginčas, savininkė: kita procedūros Apeliacinėje taryboje šalis

      Prekių ženklas, dėl kurio kilo ginčas: žodinis Europos Sąjungos prekių ženklas „JOHN COR“ – Europos Sąjungos prekių ženklas Nr. 10 965 937

      Procedūra EUIPO: registracijos panaikinimo procedūra

      Ginčijamas sprendimas: 2017 m. gegužės 16 d. EUIPO antrosios apeliacinės tarybos sprendimas byloje R 1289/2016-2

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą,

               —

               priteisti iš EUIPO bylinėjimosi išlaidas.

      Pagrindai, kuriais remiamasi

               —

               Reglamento Nr. 207/2009 64 straipsnio 1 dalies ir 76 straipsnio 1 dalies pažeidimas,

               —

               Reglamento Nr. 207/2009 51 straipsnio 1 dalies c punkto pažeidimas.


title: Byla T-70/06  2006 m. vasario 28 d.  pareikštas ieškinys byloje  Audi prieš VRDT

text:
               22.4.2006

               LT

               Europos Sąjungos oficialusis leidinys

               C 96/30

         2006 m. vasario 28 d. pareikštas ieškinys byloje Audi prieš VRDT

   (Byla T-70/06)
   (2006/C 96/48)
   Proceso kalba: vokiečių
   Šalys

      Ieškovė: Audi Aktiengesellschaft (Ingolstadt, Vokietija), atstovaujama advokatų O. Giltert ir F. Schiwek

      Atsakovė: Vidaus rinkos derinimo tarnyba (prekių ženklams ir pramoniniam dizainui)
   Ieškovės reikalavimai

               —

               panaikinti 2005 m. gruodžio 16 d. Vidaus rinkos derinimo tarnybos (prekių ženklams ir pramoniniam dizainui) antrosios apeliacinės tarybos sprendimą (apeliacinė byla R 237/2005-2),

               —

               priteisti iš atsakovės bylinėjimosi išlaidas.

         Ieškinio pagrindai ir pagrindiniai argumentai

      Prašomas įregistruoti Bendrijos prekių ženklas: Žodinis prekių ženklas „Vorsprung durch Technik“ 9, 12, 14, 16, 18, 25, 28, 35, 36, 37, 38, 39, 40, 41, 42, 43 ir 45 klasių prekėms ir paslaugoms — paraiška Nr. 3 016 292.

      Eksperto sprendimas: Iš dalies atmesti paraišką.
   Apeliacinės tarybos sprendimas: Iš dalies atmesti apeliaciją.

      Ieškinio pagrindai: Tarybos reglamento Nr. 40/94 7 straipsnio 1 dalies b punkto pažeidimas, nes prašomam įregistruoti prekių ženklui būdingas pakankamas skiriamasis požymis, o ginčijamame sprendime nepateikiami paaiškinimai dėl suinteresuotos visuomenės dalies.


title: Byla C-463/11: 2011 m. rugsėjo 6 d. Verwaltungsgerichtshof Baden-Württemberg (Vokietija) pateiktas prašymas priimti prejudicinį sprendimą byloje L prieš M

text:
               3.12.2011

               LT

               Europos Sąjungos oficialusis leidinys

               C 355/8

         2011 m. rugsėjo 6 d.Verwaltungsgerichtshof Baden-Württemberg (Vokietija) pateiktas prašymas priimti prejudicinį sprendimą byloje L prieš M

   (Byla C-463/11)
   2011/C 355/13
   Proceso kalba: vokiečių

      Prašymą priimti prejudicinį sprendimą pateikęs teismas

      Verwaltungsgerichtshof Baden-Württemberg

      Šalys pagrindinėje byloje

      Pareiškėjas: L

      Suinteresuotas asmuo: M

      Prejudicinis klausimas

   Ar valstybė narė peržengia savo vertinimo laisvės pagal direktyvos (2001/42/EB) (1) 3 straipsnio 4 ir 5 dalis ribas, jeigu savivaldybės užstatymo planams, kurie taikomi nedideliuose plotuose vietiniu lygiu ir kuriuose nustatomi tolesnio projektų vystymo pagrindai, tačiau nepatenka į Direktyvos 2001/42/EB 3 straipsnio 2 dalies taikymo sritį, įvesdama ypatingą užstatymo plano rūšį, kurioje numatyta teritorijos dydžio riba ir kokybinė sąlyga, laikydamasi reikšmingų direktyvos II priedo kriterijų nustato, kad sudarant tokį užstatymo planą netaikomos paprastai užstatymo planams galiojančios procedūrinės aplinkosauginio vertinimo taisyklės, ir kita vertus nusprendžia, kad šių procedūrinių taisyklių pažeidimas, kurį sudaro tai, jog savivaldybė neteisingai įvertino kokybinę sąlygą, neturi reikšmės ypatingos rūšies užstatymo plano galiojimui?

      (1)  2001 m. birželio 27 d. Europos Parlamento ir Tarybos direktyva 2001/42/EB dėl tam tikrų planų ir programų pasekmių aplinkai vertinimo (OL L 197, p. 30; 2004 m. specialusis leidimas lietuvių k., 15 sk., 6 t., p. 157).


title: Byla C-284/14: 2014 m. birželio 11 d. Finanzgericht Hamburg (Vokietija) pateiktas prašymas priimti prejudicinį sprendimą byloje Grünwald Logistik Service GmbH (GLS)/Hauptzollamt Hamburg-Stadt

text:
               15.9.2014

               LT

               Europos Sąjungos oficialusis leidinys

               C 315/37

         2014 m. birželio 11 d.Finanzgericht Hamburg (Vokietija) pateiktas prašymas priimti prejudicinį sprendimą byloje Grünwald Logistik Service GmbH (GLS)/Hauptzollamt Hamburg-Stadt

   (Byla C-284/14)
   2014/C 315/59
   Proceso kalba: vokiečių

      Prašymą priimti prejudicinį sprendimą pateikęs teismas

      Finanzgericht Hamburg

      Šalys pagrindinėje byloje

      Ieškovė: Grünwald Logistik Service GmbH (GLS)

      Atsakovė: Hauptzollamt Hamburg-Stadt

      Prejudicinis klausimas

   Ar galioja 2013 m. vasario 18 d. Tarybos įgyvendinimo reglamentas (ES) Nr. 158/2013, kuriuo tam tikrų Kinijos Liaudies Respublikos kilmės paruoštų arba konservuotų citrusinių vaisių (mandarinų ir kt.) importui iš naujo nustatomas galutinis antidempingo muitas (1), nors prieš pat jį priimant nebuvo atliktas savarankiškas antidempingo tyrimas, tačiau buvo tęsiamas dar laikotarpiu nuo 2006 m. spalio 1 d. iki 2007 m. rugsėjo 30 d. atliktas antidempingo tyrimas, kai tuo tarpu šis tyrimas, kaip nustatė Europos Sąjungos Teisingumo Teismas 2012 m. gegužės 22 d. sprendime (byla C-338/10 (2)), buvo atliktas neatsižvelgiant į 1995 m. gruodžio 22 d. Tarybos reglamento (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (3), su pakeitimais, padarytais 2005 m. gruodžio 21 d. Tarybos reglamentu (EB) Nr. 2117/2005, iš dalies keičiančiu Reglamentą (EB) Nr. 384/96 dėl apsaugos nuo importo dempingo iš Europos Bendrijos narėmis nesančių valstybių (4), reikalavimus, todėl Teisingumo Teismas minėtame sprendime 2008 m. gruodžio 18 d. Tarybos reglamentą (EB) Nr. 1355/2008, kuriuo nustatomas galutinis antidempingo muitas ir laikinojo muito, nustatyto importuojamiems tam tikriems Kinijos Liaudies Respublikos kilmės paruoštiems arba konservuotiems citrusiniams vaisiams (mandarinams ir kt.), galutinis surinkimas (5), priimtą atlikus šį tyrimą, pripažino negaliojančiu?

      (1)  OL L 49, p. 29

      (2)  ECLI:EU:C:2012:158

      (3)  OL L 56, 1996,, p. 1; 2004 m. specialusis leidimas lietuvių k., 11 sk., 10 t., p. 45.

      (4)  OL L 340, p. 17.

      (5)  OL L 350, p. 35.


title: Byla C-468/04 Europos Bendrijų Komisijos 2004 m. lapkričio 4 d. pareikštas ieškinys Graikijos Respublikai

text:
               18.12.2004

               LT

               Europos Sąjungos oficialusis leidinys

               C 314/9

         Europos Bendrijų Komisijos 2004 m. lapkričio 4 d. pareikštas ieškinys Graikijos Respublikai
   (Byla C-468/04)
   (2004/C 314/18)
   2004 m. lapkričio 4 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos jos Teisės tarnybos narių Georgios Zavvos ir Arnaud Bordes, ieškinys Graikijos Respublikai.
   Ieškovas Teisingumo Teismo prašo:

               —

               pripažinti, kad nepriimdama 2002 m. spalio 21 d. Europos Parlamento ir Tarybos direktyvą 2002/33/EB iš dalies pakeičiančią Tarybos direktyvas 90/425/EEB ir 92/118/EEB dėl sveikatos reikalavimų gyvūninės kilmės šalutiniams produktams (1) įgyvendinančių įstatymų ir kitų teisės aktų, ir bet kuriuo atveju nepranešdama Komisijai apie šias nuostatas, Graikijos Respublika neįvykdė įsipareigojimų pagal šią direktyvą;

               —

               priteisti iš Graikijos Respublikos bylinėjimosi išlaidas.

         Teisiniai pagrindai ir pagrindiniai argumentai
   Šios direktyvos perkėlimo į vidaus teisę terminas baigėsi 2003 m. balandžio 30 d..

      (1)  OL L 315, 2002 11 19, p. 14.


title: Byla T-415/14: 2014 m. birželio 12 d. pareikštas ieškinys byloje Embutidos Rodríguez/Komisija

text:
               4.8.2014

               LT

               Europos Sąjungos oficialusis leidinys

               C 253/54

         2014 m. birželio 12 d. pareikštas ieškinys byloje Embutidos Rodríguez/Komisija

   (Byla T-415/14)
   2014/C 253/71
   Proceso kalba: ispanų

      Šalys

      Ieškovė: Embutidos Rodríguez, SL (Soto de la Vega (Leonas), Ispanija), atstovaujama advokato A. López Gómez

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               Panaikinti ginčijamą sprendimą;

               —

               subsidiariai panaikinti sprendimą, kuriuo visos mokesčių priemonės, sudarančios vadinamąją Ispanijos mokesčių lizingo sistemą (Sistema Español de Arrendamiento Financiero (SEAF)), kvalifikuojamos kaip su vidaus rinka nesuderinama nauja valstybės pagalba;

               —

               subsidiariai panaikinti ginčijamo sprendimo 1 ir 4 straipsnius, kuriuose Agrupación de interés económico (AIE) investuotojai identifikuojami kaip šios nurodomos pagalbos gavėjai ir, savo ruožtu, kaip vieninteliai nurodymo susigrąžinti adresatai;

               —

               subsidiariai panaikinti ginčijamo sprendimo 4 straipsnį tiek, kiek jame nurodyta susigrąžinti tvirtinamą pagalbą pažeidžiant bendruosius ES teisės principus;

               —

               subsidiariai panaikinti ginčijamo sprendimo 4 straipsnį tiek, kiek jame padarytos išvados dėl investuotojų ir kitų ūkio subjektų sudarytų privačių sutarčių teisėtumo, ir

               —

               priteisti iš Komisijos visas su šiuo procesu susijusias bylinėjimosi išlaidas.

      Ieškinio pagrindai ir pagrindiniai argumentai

   Ieškinio pagrindai ir pagrindiniai argumentai yra tokie patys, kaip nurodytieji byloje T-401/14, Duro Felguera SA/Komisija.


title: Byla C-392/17: 2017 m. birželio 29 d. Curtea de Apel Oradea (Rumunija) pateiktas prašymas priimti prejudicinį sprendimą byloje Sindicatul Energia Oradea/SC Termoelectrica SA

text:
               4.9.2017

               LT

               Europos Sąjungos oficialusis leidinys

               C 293/20

         2017 m. birželio 29 d.Curtea de Apel Oradea (Rumunija) pateiktas prašymas priimti prejudicinį sprendimą byloje Sindicatul Energia Oradea/SC Termoelectrica SA

   (Byla C-392/17)
   (2017/C 293/24)
   Proceso kalba: rumunų

      Prašymą priimti prejudicinį sprendimą pateikęs teismas

      Curtea de Apel Oradea

      Šalys pagrindinėje byloje

      Apeliantė: Sindicatul Energia Oradea

      Kita apeliacinio proceso šalis: SC Termoelectrica SA

      Prejudicinis klausimas

   Ar Dekreto Nr. 50/1990, kurio išaiškinimą Înalta Curte de Casație și Justiție (Rumunijos Kasacinis Teismas) pateikė Sprendime Nr. 9/2016, privalomame bendrosios kompetencijos teismams, pagal kurį prie I ir II darbų grupių priskiriamos tik tos darbo vietos, kurios griežtai ir aiškiai numatytos dekreto 1 ir 2 prieduose, o teismai negali aiškinti šio dekreto nuostatų taip, kad jos apimtų kitas panašias situacijas (tai reiškia, kad darbuotojams negali būti mokama pensija, kuri mokama už darbinės veiklos vykdymą tokiomis kaip jų sunkiomis darbo sąlygomis), nuostatos yra suderinamos su SESV 114 straipsnio 3 dalimi, SESV 151 straipsniu, SESV 153 straipsniu, Pagrindų direktyvos 89/391/EEB (1) ir specialių vėlesnių direktyvų nuostatomis?

      (1)  1989 m. birželio 12 d. Tarybos direktyva dėl priemonių darbuotojų saugai ir sveikatos apsaugai darbe gerinti nustatymo (OL L 183, 1989, p. 1; 2004 m. specialusis leidimas lietuvių k., 5 sk., 1 t., p. 349).


title: Byla C-578/12 P: 2014 m. birželio 5 d. Teisingumo Teismo pirmininko nutartis byloje El Corte Inglés, SA/Vidaus rinkos derinimo tarnyba (prekių ženklams ir pramoniniam dizainui), Emilio Pucci International BV

text:
               15.9.2014

               LT

               Europos Sąjungos oficialusis leidinys

               C 315/44

         2014 m. birželio 5 d. Teisingumo Teismo pirmininko nutartis byloje El Corte Inglés, SA/Vidaus rinkos derinimo tarnyba (prekių ženklams ir pramoniniam dizainui), Emilio Pucci International BV
   (Byla C-578/12 P) (1)

   2014/C 315/71
   Proceso kalba: anglų
   Teisingumo Teismo pirmininkas nutartimi nurodė išbraukti bylą iš registro.

      (1)  OL C 46, 2013 2 16.


title: Byla C-194/11: 2011 m. balandžio 27 d. Juzgado Contencioso-Administrativo n °1 de Oviedo (Ispanija) pateiktas prašymas priimti prejudicinį sprendimą byloje Susana Natividad Martínez Álvarez prieš Consejería de Presidencia, Justicia e Igualdad del Principado de Asturias

text:
               30.7.2011

               LT

               Europos Sąjungos oficialusis leidinys

               C 226/10

         2011 m. balandžio 27 d.Juzgado Contencioso-Administrativo no 1 de Oviedo (Ispanija) pateiktas prašymas priimti prejudicinį sprendimą byloje Susana Natividad Martínez Álvarez prieš Consejería de Presidencia, Justicia e Igualdad del Principado de Asturias

   (Byla C-194/11)
   2011/C 226/19
   Proceso kalba: ispanų

      Prašymą priimti prejudicinį sprendimą pateikęs teismas

      Juzgado Contencioso-Administrativo no 1 de Oviedo

      Šalys pagrindinėje byloje

      Ieškovė: Susana Natividad Martínez Álvarez

      Atsakovė: Consejería de Presidencia, Justicia e Igualdad del Principado de Asturias

      Prejudicinis klausimas

   Ar 2003 m. lapkričio 4 d. Europos Parlamento ir Tarybos direktyvos 2003/88/EB (1) dėl tam tikrų darbo laiko organizavimo aspektų 7 straipsnio 1 dalį, skaitomą kartu su 2007 m. gruodžio 12 d. Europos Sąjungos Pagrindinių teisių chartijos 31 straipsnio 2 dalimi, reikia aiškinti kaip draudžiančią nacionalinės teisės nuostatą (kaip antai Ley Orgánica del Poder Judicial 502.4 straipsnis), kurioje numatyta, kad laikinojo nedarbingumo situacijai susidarius po to, kai prasidėjo metinės atostogos, šios atostogos gali būti laikomos nutrūkusiomis tik jei šis nedarbingumas susijęs su hospitalizacija, o kiti laikinojo nedarbingumo atvejai laikomi nesuteikiantys teisės pasinaudoti metinėmis atostogomis vėliau?

      (1)  OL L 299, p. 9; 2004 m. specialusis leidimas lietuvių k., 5 sk., 4 t., p. 381.


title: Byla T-66/05 2007 m. gruodžio 11 d. Pirmosios instancijos teismo sprendimas Sack prieš Komisiją ( Viešoji tarnyba — Pareigūnai — Ieškinys dėl panaikinimo — Priedas už pareigas — Skyriaus vadovo pareigos — Vienodas požiūris — Pareiga motyvuoti — Kalbinės nuostatos )

text:
               26.1.2008

               LT

               Europos Sąjungos oficialusis leidinys

               C 22/40

         2007 m. gruodžio 11 d. Pirmosios instancijos teismo sprendimas Sack prieš Komisiją

   (Byla T-66/05) (1)

   („Viešoji tarnyba - Pareigūnai - Ieškinys dėl panaikinimo - Priedas už pareigas - „Skyriaus vadovo“ pareigos - Vienodas požiūris - Pareiga motyvuoti - Kalbinės nuostatos“)
   (2008/C 22/73)
   Proceso kalba: vokiečių
   Šalys

      Ieškovas: Jörn Sack (Berlynas, Vokietija), atstovaujamas advokatų U. Lehmann-Brauns ir D. Mahlo

      Atsakovė: Europos Bendrijų Komisija, atstovaujama V. Joris ir H. Krämer, padedamų advokato B. Wägenbaur
   Bylos dalykas
   Prašymas panaikinti sprendimus, nustatančius mėnesinį ieškovo atlyginimą nuo 2004 m. gegužės iki 2005 m. vasario, prašymas iš naujo apskaičiuoti šį atlyginimą ir prašymas panaikinti eksplicitinį sprendimą atmesti ieškovo skundą, apie kurį jam pranešta 2004 m. lapkričio 26 dieną
   Sprendimo rezoliucinė dalis

               1.

               Atmesti ieškinį.

               2.

               Kiekviena šalis padengia savo bylinėjimosi išlaidas.

      (1)  OL C 106, 2005 4 30.


title: Byla C-424/08 2008 m. rugsėjo 25 d. pareikštas ieškinys byloje Europos Bendrijų Komisija prieš Vokietijos Federacinę Respubliką

text:
               21.3.2009

               LT

               Europos Sąjungos oficialusis leidinys

               C 69/16

         2008 m. rugsėjo 25 d. pareikštas ieškinys byloje Europos Bendrijų Komisija prieš Vokietijos Federacinę Respubliką

   (Byla C-424/08)
   (2009/C 69/27)
   Proceso kalba: vokiečių
   Šalys

      Ieškovė: Europos Bendrijų Komisija, atstovaujama B. Schima ir A. Sipos

      Atsakovė: Vokietijos Federacinė Respublika
   Ieškovės reikalavimai

               —

               Pripažinti, kad kompetentingoms Vokietijos institucijoms neparengus išorės avarinių planų visiems 1996 m. gruodžio 9 d. Tarybos direktyvos 96/82/EB dėl didelių, su pavojingomis medžiagomis susijusių avarijų pavojaus kontrolės 9 straipsnyje numatytiems objektams, Vokietijos Federacinė Respublika neįvykdė įsipareigojimų pagal šios direktyvos 11 straipsnio 1 dalies c punktą.

               —

               Priteisti iš Vokietijos Federacinės Respublikos bylinėjimosi išlaidas.

         Ieškinio pagrindai ir pagrindiniai argumentai
   Direktyvos 96/82/EB 11 straipsnio 1 dalies c punkte reikalaujama, kad visų objektų, kuriems taikomas 9 straipsnis, atžvilgiu valstybės narės užtikrintų, kad kompetentingos institucijos sudarys išorės avarinį planą ir jame numatys, kokių priemonių reikia imtis už objekto ribų. Šie avariniai planai turėtų ne tik nustatyti padarinių likvidavimo priemones objekto teritorijoje bei už jos ribų, bet ir informuoti visuomenę apie avariją ir apie tai, kaip būtina elgtis. Be to, į išorės avarinius planus, pavyzdžiui, turėtų būti įtraukta informacija kitų valstybių narių avarinėms tarnyboms apie stambias avarijas, kurių pasekmės gali peržengti valstybių sienas.
   Šiuo ieškiniu prašoma pripažinti, kad neparengusi išorės avarinių planų visiems Direktyvos 96/82/EB 9 straipsnyje numatytiems objektams, Vokietijos Federacinė Respublika pažeidė šios direktyvos 11 straipsnio 1 dalies c punktą.


title: Byla C-603/14 P: 2014 m. gruodžio 29 d. El Corte Inglés, S.A. pateiktas apeliacinis skundas dėl 2014 m. spalio 15 d. Bendrojo Teismo (trečioji kolegija) priimto sprendimo byloje T-515/12 El Corte Inglés/VRDT – English Cut (The English Cut)

text:
               30.3.2015

               LT

               Europos Sąjungos oficialusis leidinys

               C 107/17

      2014 m. gruodžio 29 d.El Corte Inglés, S.A. pateiktas apeliacinis skundas dėl 2014 m. spalio 15 d. Bendrojo Teismo (trečioji kolegija) priimto sprendimo byloje T-515/12 El Corte Inglés/VRDT – English Cut (The English Cut)

      (Byla C-603/14 P)
      (2015/C 107/24)
      Proceso kalba: ispanų

         Šalys

         Apeliantė: El Corte Inglés, S.A., atstovaujama advokato J. L. Rivas Zurdo

         Kita proceso šalis: Vidaus rinkos derinimo tarnyba (prekių ženklams ir pramoniniam dizainui) (VRDT)

         Reikalavimai

                  —

                  panaikinti visą 2014 m. spalio 15 d. Bendrojo Teismo sprendimą byloje T-515/12,

                  —

                  priteisti iš kitos (-ų) šalies (-ių), kuri (-ios) prieštaraus šiam apeliaciniam skundui, bylinėjimosi išlaidas.

         Pagrindai ir pagrindiniai argumentai

                  1.

                     Pirmasis apeliacinio skundo pagrindas grindžiamas tuo, kad 2014 m. spalio 15 d. Sprendime Bendrasis Teismas iškraipė faktines aplinkybes, kai nurodė, kad žymenų konceptualus panašumas yra nedidelis, nors VRDT apeliacinė taryba mano, kad konceptualus panašumas egzistuoja.

                  2.

                     Antrasis apeliacinio skundo pagrindas grindžiamas Sąjungos teisės pažeidimu, nes Bendrasis Teismas klaidingai taikė 2009 m. vasario 26 d. Reglamento (EB) Nr. 207/2009 (1) 8 straipsnio 1 dalies b punktą.

                  3.

                     Trečiasis apeliacinio skundo pagrindas grindžiamas Sąjungos teisės pažeidimu, nes Bendrasis Teismas klaidingai taikė 2009 m. vasario 26 d. Reglamento (EB) Nr. 207/2009 8 straipsnio 5 dalį.

         (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, p. 1).


title: Byla T-260/09 P: 2009 m. liepos 6 d. Vidaus rinkos derinimo tarnybos (prekių ženklams ir pramoniniam dizainui) pateiktas apeliacinis skundas dėl 2009 m. gegužės 5 d. Tarnautojų teismo sprendimo byloje F-27/08 Simões Dos Santos prieš VRDT

text:
               12.9.2009

               LT

               Europos Sąjungos oficialusis leidinys

               C 220/35

         2009 m. liepos 6 d. Vidaus rinkos derinimo tarnybos (prekių ženklams ir pramoniniam dizainui) pateiktas apeliacinis skundas dėl 2009 m. gegužės 5 d. Tarnautojų teismo sprendimo byloje F-27/08 Simões Dos Santos prieš VRDT
   (Byla T-260/09 P)
   2009/C 220/74
   Proceso kalba: prancūzų

      Šalys

      Apeliantė: Vidaus rinkos derinimo tarnyba (prekių ženklams ir pramoniniam dizainui), atstovaujama I. De Medrano Caballero, padedamo advokato D. Waelbroeck

      Kita proceso šalis: Manuel Simões Dos Santos (Madridas, Ispanija),

      Apeliantės reikalavimai

               —

               Panaikinti Tarnautojų teismo sprendimą byloje F-27/08 atmetant reikalavimus dėl žalos atlyginimo.

               —

               Patenkinti pirmojoje instancijoje pateiktą apeliantės reikalavimą atmesti ieškinį kaip nepagrįstą.

               —

               Priteisti iš kitos proceso šalies bylinėjimosi šioje instancijoje ir bylinėjantis Tarnautojų teisme patirtas išlaidas.

      Apeliacinio skundo pagrindai ir pagrindiniai argumentai

   Šiuo apeliaciniu skundu Vidaus rinkos derinimo tarnyba (prekių ženklams ir pramoniniam dizainui) (VRDT) prašo panaikinti 2009 m. gegužės 5 d. Tarnautojų teismo sprendimą byloje Simões Dos Santos prieš VRDT, F-27/08, kuriuo šis teismas panaikino VRDT sprendimą Nr. PERS-01-07 ir 2007 m. birželio 15 d. laišką tiek, kiek juose S. Dos Santos perkėlus į aukštesnes pareigas buvo panaikintas nuopelnų balų likutis.
   Grįsdama apeliacinį skundą VRDT remiasi trimis teisiniais pagrindais:

               —

               teisės klaida, nes būtent pažeisdamas teismo praktiką dėl teisės akto galiojimo atgal sąlygų ir teisėtų lūkesčių principą Tarnautojų teismas konstatavo, kad VRDT pažeidė teisinio saugumo ir negaliojimo atgal principus;

               —

               teisės klaida, nes Tarnautojų teismas nusprendė, kad VRDT pažeidė EB 233 straipsnį ir galutinio (teismo) sprendimo galios principą, kylantį iš 2007 m. vasario 14 d. Pirmosios instancijos teismo sprendimo Simões Dos Santos prieš VRDT, T-435/04, nors VRDT priemonės, kurių ji ėmėsi norėdama įvykdyti minėtą sprendimą, buvo vienintelės galimos priemonės, jeigu jomis nepažeidžiamas nediskriminavimo principas;

               —

               Tarnautojų teismas neteisėtai priteisė atlyginti tariamą moralinę žalą, nes VRDT nepadarė jokios klaidos, o Tarnautojų teismas priėmė sprendimą ultra petita.


title: Byla F-96/15: 2015 m. liepos 1 d. pareikštas ieškinys byloje ZZ/Komisija

text:
               7.9.2015

               LT

               Europos Sąjungos oficialusis leidinys

               C 294/84

         2015 m. liepos 1 d. pareikštas ieškinys byloje ZZ/Komisija

   (Byla F-96/15)
   (2015/C 294/103)
   Proceso kalba: prancūzų

      Šalys

      Ieškovas: ZZ, atstovaujamas advokatų S. Orlandi ir T. Martin

      Atsakovė: Europos Komisija

      Ginčo dalykas bei aprašymas

   Komisijos pasiūlymo perkelti ieškovo pensines teisės į Sąjungos pensijų sistemą taikant naujas Pareigūnų tarnybos nuostatų VIII priedo 11 straipsnio 2 dalies bendrąsias įgyvendinimo nuostatas panaikinimas ir prašymas, kad iš atsakovės būtų priteista sumokėti vieną eurą kaip ieškovo tariamai patirtos žalos atlyginimą.

      Ieškovo reikalavimai

               —

               Pripažinti Pareigūnų tarnybos nuostatų VIII priedo 11 straipsnio 2 dalies bendrųjų įgyvendinimo nuostatų 9 straipsnį neteisėtu.

               —

               Panaikinti 2014 m. spalio 3 d. sprendimą įtraukti ieškovo pensines teises, įgytas iki pradedant tarnybą, į Europos Sąjungos institucijų pensijų sistemą taikant 2011 m. liepos 15 d. Pareigūnų tarnybos nuostatų VIII priedo 11 straipsnio 2 dalies bendrąsias įgyvendinimo nuostatas.

               —

               Nepatenkinus šių reikalavimų priteisti iš Komisijos sumokėti vieną eurą kaip ieškovo tariamai patirtos žalos atlyginimą.

               —

               Priteisti iš Europos Komisijos bylinėjimosi išlaidas.


title: Byla T-317/16: 2016 m. birželio 21 d. pareikštas ieškinys byloje Moravia Consulting/EUIPO – Citizen Systems Europe (SDC-888TII RU)

text:
               8.8.2016

               LT

               Europos Sąjungos oficialusis leidinys

               C 287/31

         2016 m. birželio 21 d. pareikštas ieškinys byloje Moravia Consulting/EUIPO – Citizen Systems Europe (SDC-888TII RU)

   (Byla T-317/16)
   (2016/C 287/37)
   Kalba, kuria surašytas ieškinys: čekų

      Šalys

      Ieškovė: Moravia Consulting spol. s r. o. (Brno, Čekijos Respublika), atstovaujama advokato M. Kyjovský

      Atsakovė: Europos Sąjungos intelektinės nuosavybės tarnyba (EUIPO)

      Kita procedūros Apeliacinėje taryboje šalis: Citizen Systems Europe GmbH (Štutgartas, Vokietija)

      Su procedūra EUIPO susijusi informacija

      Pareiškėja: kita procedūros Apeliacinėje taryboje šalis

      Prekių ženklas, dėl kurio kilo ginčas: žodinis Sąjungos prekių ženklas „SDC-888TII RU“ – Registracijos paraiška Nr. 12 781 225

      Procedūra EUIPO: protesto procedūra

      Ginčijamas sprendimas: 2016 m. balandžio 1 d. EUIPO antrosios apeliacinės tarybos sprendimas byloje R 1566/2015-2

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą,

               —

               priteisti iš EUIPO bylinėjimosi.

      Pagrindai, kuriais remiamasi

               —

               Reglamento Nr. 207/2009 8 straipsnio 4 dalies pažeidimas,

               —

               Reglamento Nr. 207/2009 52 straipsnio 1 dalies b punkto pažeidimas,

               —

               Reglamento Nr. 207/2009 76 straipsnio 1 dalies,

               —

               Reglamento Nr. 2868/95 50 taisyklės 1 dalies pažeidimas.


title: Byla T-71/09: 2010 m. sausio 5 d. Bendrojo teismo nutartis byloje Química Atlântica prieš Komisiją (Ieškinys dėl neveikimo — Pozicijos pareiškimas — Ieškinys dėl žalos atlyginimo — Bendrojo teismo procedūros reglamento 44 straipsnio 1 dalies c punktas — Nepriimtinumas)

text:
               27.2.2010

               LT

               Europos Sąjungos oficialusis leidinys

               C 51/32

         2010 m. sausio 5 d. Bendrojo teismo nutartis byloje Química Atlântica prieš Komisiją

   (Byla T-71/09) (1)

   (Ieškinys dėl neveikimo - Pozicijos pareiškimas - Ieškinys dėl žalos atlyginimo - Bendrojo teismo procedūros reglamento 44 straipsnio 1 dalies c punktas - Nepriimtinumas)
   2010/C 51/62
   Proceso kalba: portugalų

      Šalys

      Ieškovė: Química Atlântica Lda
       (Lisabona, Portugalija), atstovaujama advokato J. Teixeira Alves

      Atsakovė: Europos Komisija, atstovaujama M. Afonso ir L. Bouyon

      Dalykas

   Prašymas pripažinti Komisijos neveikimą, nes ji neteisėtai nesiėmė reikiamų priemonių dikalcio fosfato tarifinei klasifikacijai suderinti, ir prašymas grąžinti skirtumą tarp sumų, kurias ieškovė kaip muito mokestį turėjo sumokėti nuo 1995 m., ir kurias būtų mokėjusi, jei būtų galėjusi taikyti dikalcio fosfato importui iš Tuniso taikomą su tarifų kodu 28 35 52 90 susijusią normą, arba priteisti lygiavertės sumos žalos atlyginimą.

      Rezoliucinė dalis

               1.

               Atmesti ieškinį.

               2.

               Nėra reikalo nutarti dėl Timab Ibérica SL prašymo leisti įstoti į bylą.

               3.

               Priteisti iš Química Atlântica Lda padengti savo ir Europos Komisijos bylinėjimosi išlaidas.

      (1)  OL C 113, 2009 5 16.


title: Byla T-29/08: 2011 m. rugsėjo 9 d. Bendrojo Teismo sprendimas byloje LPN prieš Komisiją (Galimybė susipažinti su dokumentais — Reglamentas (EB) Nr. 1049/2001 — Atsisakymas suteikti galimybę susipažinti — Dokumentai, susiję su vykdoma procedūra dėl įsipareigojimų neįvykdymo, kurioje nagrinėjamas Saboro upės užtvankos projektas — Išimtis, susijusi su inspekcijų, tyrimų ir audito tikslų apsauga — Informacija apie aplinką — Reglamentas (EB) Nr. 1367/2006 — Konkretaus ir individualaus nagrinėjimo pareiga — Svarbesnis visuomenės interesas)

text:
               22.10.2011

               LT

               Europos Sąjungos oficialusis leidinys

               C 311/37

         2011 m. rugsėjo 9 d. Bendrojo Teismo sprendimas byloje LPN prieš Komisiją

   (Byla T-29/08) (1)

   (Galimybė susipažinti su dokumentais - Reglamentas (EB) Nr. 1049/2001 - Atsisakymas suteikti galimybę susipažinti - Dokumentai, susiję su vykdoma procedūra dėl įsipareigojimų neįvykdymo, kurioje nagrinėjamas Saboro upės užtvankos projektas - Išimtis, susijusi su inspekcijų, tyrimų ir audito tikslų apsauga - Informacija apie aplinką - Reglamentas (EB) Nr. 1367/2006 - Konkretaus ir individualaus nagrinėjimo pareiga - Svarbesnis visuomenės interesas)
   2011/C 311/65
   Proceso kalba: portugalų

      Šalys

      Ieškovė: Liga para Protecção da Natureza (LPN) (Lisabona, Portugalija), atstovaujama advokato P. Vinagre e Silva

      Atsakovė: Europos Komisija, atstovaujama P. Costa de Oliveira ir D. Recchia

      Ieškovės pusėje į bylą įstojusios šalys: Danijos Karalystė, iš pradžių atstovaujama B. Weis Fogh, vėliau C. Vang); Suomijos Respublika, iš pradžių atstovaujama J. Heliskoski, A. Guimaraes-Purokoski, M. Pere ir H. Leppo, vėliau J. Heliskoski ir A. Guimaraes-Purokoski ir Švedijos Karalystė, atstovaujama A. Falk, S. Johannesson ir K. Petkovska

      Dalykas

   Ieškinys, kuriuo prašoma panaikinti 2007 m. lapkričio 22 d. Komisijos sprendimą patvirtinti atsisakymą suteikti galimybę susipažinti su dokumentais, esančiais Portugalijos Respublikos atžvilgiu pradėtos procedūros dėl įsipareigojimų neįvykdymo, kurioje nagrinėjamas Saboro upės užtvankos statybos Portugalijoje projektas, galėjęs pažeisti 1979 m. balandžio 2 d. Tarybos direktyvą 79/409/EEB dėl laukinių paukščių apsaugos (OL L 103, p. 1; 2004 m. specialusis leidimas lietuvių k., 15 sk., 1 t., p. 98) ir 1992 m. gegužės 21 d. Tarybos direktyvą 92/43/EEB dėl natūralių buveinių ir laukinės faunos bei floros apsaugos (OL L 206, p. 7; 2004 m. specialusis leidimas lietuvių k., 15 sk., 2 t., p. 102).

      Sprendimo rezoliucinė dalis

               1.

               Atmesti ieškinį tiek, kiek jis susijęs su dokumentais ir dokumentų dalimis, su kuriais 2008 m. spalio 24 d. Komisijos sprendimu SG.E.3/MIB/psi D(2008) 8639 Liga para Protecção da Natureza (LPN) atsisakyta suteikti galimybę susipažinti.

               2.

               Dėl likusios ieškinio dalies sprendimo priimti nereikia.

               3.

               LPN padengia savo ir Europos Komisijos bylinėjimosi išlaidas.

               4.

               Danijos Karalystė, Suomijos Respublika ir Švedijos Karalystė padengia savo bylinėjimosi išlaidas.

      (1)  OL C 79, 2008 3 29.


title: Byla T-331/08: 2010 m. sausio 27 d. Bendrojo Teismo sprendimas byloje REWE-Zentral prieš VRDT — Grupo Corporativo Teype (Solfrutta) (Bendrijos prekių ženklas — Protesto procedūra — Žodinio Bendrijos prekių ženklo Solfrutta paraiška — Ankstesnis žodinis Bendrijos prekių ženklas FRUTISOL — Santykiniai atmetimo pagrindai — Galimybė supainioti — Dalinis atsisakymas įregistruoti — Reglamento (EB) Nr. 40/94 8 straipsnio 1 dalies b punktas (dabar — Reglamento (EB) Nr. 207/2009 8 straipsnio 1 dalies b punktas))

text:
               13.3.2010

               LT

               Europos Sąjungos oficialusis leidinys

               C 63/47

         2010 m. sausio 27 d. Bendrojo Teismo sprendimas byloje REWE-Zentral prieš VRDT — Grupo Corporativo Teype (Solfrutta)

   (Byla T-331/08) (1)

   (Bendrijos prekių ženklas - Protesto procedūra - Žodinio Bendrijos prekių ženklo „Solfrutta“ paraiška - Ankstesnis žodinis Bendrijos prekių ženklas FRUTISOL - Santykiniai atmetimo pagrindai - Galimybė supainioti - Dalinis atsisakymas įregistruoti - Reglamento (EB) Nr. 40/94 8 straipsnio 1 dalies b punktas (dabar — Reglamento (EB) Nr. 207/2009 8 straipsnio 1 dalies b punktas))
   2010/C 63/82
   Proceso kalba: anglų

      Šalys

      Ieškovė: REWE-Zentral AG (Kelnas, Vokietija), atstovaujama advokatų M. Kinkeldey ir A. Bognár

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama A. Folliard-Monguiral

      Kita procedūros VRDT Apeliacinėje taryboje šalis, įstojusi į bylą Bendrajame Teisme: Grupo Corporativo Teype, SL (Madridas, Ispanija)

      Dalykas

   Ieškinys, pareikštas dėl 2008 m. gegužės 21 d. VRDT antrosios apeliacinės tarybos sprendimo (byla R 1679/2007-2), susijusio su protesto procedūra tarp Grupo Corporativo Teype, SL ir REWE-Zentral AG.

      Rezoliucinė dalis

               1.

               Panaikinti 2008 m. gegužės 21 d. VRDT antrosios apeliacinės tarybos sprendimą (byla R 1679/2007-2).

               2.

               VRDT padengia bylinėjimosi išlaidas.

      (1)  OL C 260, 2008 10 11.


title: Byla T-317/05 2007 m. vasario 7 d. Pirmosios instancijos teismo sprendimas Kustom Musical Amplification prieš VRDT (gitaros forma) (Bendrijos prekių ženklas — Erdvinio prekių ženklo paraiška — Gitaros forma — Absoliutus atmetimo pagrindas — Teisės į gynybą pažeidimas — Motyvavimas — Reglamento (EB) Nr. 40/94 73 straipsnis)

text:
               14.4.2007

               LT

               Europos Sąjungos oficialusis leidinys

               C 82/37

         2007 m. vasario 7 d. Pirmosios instancijos teismo sprendimas Kustom Musical Amplification prieš VRDT (gitaros forma)

   (Byla T-317/05) (1)

   (Bendrijos prekių ženklas - Erdvinio prekių ženklo paraiška - Gitaros forma - Absoliutus atmetimo pagrindas - Teisės į gynybą pažeidimas - Motyvavimas - Reglamento (EB) Nr. 40/94 73 straipsnis)
   (2007/C 82/81)
   Proceso kalba: anglų
   Šalys

      Ieškovė: Kustom Musical Amplification, Inc. (Cincinatis, Ohajus, Jungtinės Valstijos), atstovaujama barrister M. Edenborough ir solicitor T. Bamford

      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT), atstovaujama A. Folliard-Monguiral
   Dalykas
   Ieškinys dėl 2005 m. birželio 7 d. VRDT antrosios apeliacinės tarybos sprendimo (byla R 1035/2004-2), susijusio su paraiška įregistruoti gitaros formos erdvinį prekių ženklą kaip Bendrijos prekių ženklą.
   Rezoliucinė dalis

               1.

               Panaikinti 2005 m. birželio 7 d. Vidaus rinkos derinimo tarnybos (prekių ženklams ir pramoniniam dizainui) (VRDT) sprendimą (byla R 1035/2004-2).

               2.

               VRDT padengia savo ir ieškovės patirtas bylinėjimosi išlaidas.

      (1)  OL C 271, 2005 10 29.


title: Byla T-163/16: 2016 m. balandžio 15 d. pareikštas ieškinys byloje Reisswolf/EUIPO (secret. service.)

text:
               6.6.2016

               LT

               Europos Sąjungos oficialusis leidinys

               C 200/30

         2016 m. balandžio 15 d. pareikštas ieškinys byloje Reisswolf/EUIPO (secret. service.)

   (Byla T-163/16)
   (2016/C 200/43)
   Proceso kalba: vokiečių

      Šalys

      Ieškovė: Reisswolf Akten- und Datenvernichtung GmbH & Co. KG (Hamburgas, Vokietija), atstovaujama advokato A. Ebert Weidenfeller

      Atsakovė: Europos Sąjungos intelektinės nuosavybės tarnyba (EUIPO)

      Su procedūra EUIPO susijusi informacija

      Prekių ženklas, dėl kurio kilo ginčas: žodinis Europos Sąjungos prekių ženklas „secret. service.“ – Registracijos paraiška Nr. 14 108 757.

      Ginčijamas sprendimas: 2016 m. vasario 8 d. EUIPO ketvirtosios apeliacinės tarybos sprendimas byloje R 1820/2015-4.

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą,

               —

               priteisti iš EUIPO bylinėjimosi išlaidas.

      Pagrindai, kuriais remiamasi

               —

               Reglamento Nr. 207/2009 76 straipsnio 1 dalies pažeidimas.

               —

               Reglamento Nr. 207/2009 75 straipsnio 1 dalies pažeidimas.

               —

               Reglamento Nr. 207/2009 7 straipsnio 1 dalies b punkto pažeidimas.

               —

               Reglamento Nr. 207/2009 7 straipsnio 1 dalies c punkto pažeidimas.


title: Byla T-440/13: 2014 m. gruodžio 11 d. Bendrojo Teismo sprendimas byloje „Millano“ Krzysztof Kotas/VRDT (šokoladukų dėžutės forma) (Bendrijos prekių ženklas — Erdvinio Bendrijos prekių ženklo paraiška — Šokoladukų dėžutės forma — Absoliutus atmetimo pagrindas — Skiriamojo požymio nebuvimas — Reglamento (EB) Nr. 207/2009 7 straipsnio 1 dalies b punktas)

text:
               9.2.2015

               LT

               Europos Sąjungos oficialusis leidinys

               C 46/49

         2014 m. gruodžio 11 d. Bendrojo Teismo sprendimas byloje „Millano“ Krzysztof Kotas/VRDT (šokoladukų dėžutės forma)

   (Byla T-440/13) (1)

   ((Bendrijos prekių ženklas - Erdvinio Bendrijos prekių ženklo paraiška - Šokoladukų dėžutės forma - Absoliutus atmetimo pagrindas - Skiriamojo požymio nebuvimas - Reglamento (EB) Nr. 207/2009 7 straipsnio 1 dalies b punktas))
   (2015/C 046/61)
   Proceso kalba: lenkų

      Šalys

      Ieškovė: Zakład Wyrobów Cukierniczych „Millano“ Krzysztof Kotas (Przeźmierowo, Lenkija), atstovaujama advokato B. Kański

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama D. Walicka

      Dalykas

   Ieškinys dėl 2013 m. gegužės 22 d. VRDT antrosios apeliacinės tarybos sprendimo (byla R 755/2012-2), susijusio su paraiška įregistruoti erdvinį žymenį, sudarytą iš šokoladukų dėžutės formos, kaip Bendrijos prekių ženklą.

      Rezoliucinė dalis

               1.

               Atmesti ieškinį.

               2.

               Zakład Wyrobów Cukierniczych „Millano“ Krzysztof Kotas padengia savo ir Vidaus rinkos derinimo tarnybos (prekių ženklams ir pramoniniam dizainui) (VRDT) patirtas bylinėjimosi išlaidas.

      (1)  OL C 344, 2013 11 23.


title: Byla T-247/12: 2012 m. birželio 6 d. pareikštas ieškinys byloje Argo Group International prieš VRDT — Arisa Assurances (ARIS)

text:
               11.8.2012

               LT

               Europos Sąjungos oficialusis leidinys

               C 243/25

         2012 m. birželio 6 d. pareikštas ieškinys byloje Argo Group International prieš VRDT — Arisa Assurances (ARIS)

   (Byla T-247/12)
   2012/C 243/45
   Kalba, kuria surašytas ieškinys: anglų

      Šalys

      Ieškovė: Argo Group International Holdings Ltd (Hamiltonas, Bermudų salos), atstovaujama solisitorių R. Hoy, S. Levine ir N. Edbrooke

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Arisa Assurances SA (Liuksemburgas, Liuksemburgas)

      Reikalavimai

               —

               Panaikinti arba pakeisti 2012 m. kovo 9 d. Vidaus rinkos derinimo tarnybos (prekių ženklams ir pramoniniam dizainui) antrosios apeliacinės tarybos sprendimą byloje R 193/2011-2 taip, kad atsakovės prekių ženklas galėtų būti įregistruotas.

               —

               Priteisti iš VRDT bylinėjimosi išlaidas.

      Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: ieškovė.

      Prašomas įregistruoti Bendrijos prekių ženklas: vaizdinis spalvotas prekių ženklas ARIS 36 klasės prekėms ir paslaugoms — Bendrijos prekių ženklo paraiška Nr. 7390404.

      Prekių ženklo ar žymens, kuriuo remtasi per protesto procedūrą, savininkė: kita procedūros Apeliacinėje taryboje šalis.

      Prekių ženklas ar žymuo, kuriuo remtasi per protesto procedūrą: vaizdinis spalvotas prekių ženklas ARISA ASSURANCES S.A. 36 klasės prekėms ir paslaugoms — Bendrijos prekių ženklo registracijos Nr. 307470.

      Protestų skyriaus sprendimas: atmesti visą Bendrijos prekių ženklo paraišką.

      Apeliacinės tarybos sprendimas: atmesti apeliaciją.

      Ieškinio pagrindai: ieškovė teigia, kad nuspręsdamos, jog nagrinėjami prekių ženklai teisiniu požiūriu yra panašūs ir ipso facto yra galimybė, kad atitinkama visuomenės dalis juos painios, VRDT ir Apeliacinė taryba padarė teisės klaidą.


title: Byla C-196/13: 2014 m. gruodžio 2 d. Teisingumo Teismo (didžioji kolegija) sprendimas byloje Europos Komisija/Italijos Respublika (Valstybės įsipareigojimų neįvykdymas — Direktyvos 75/442/EEB, 91/689/EEB ir 1999/31/EB — Atliekų tvarkymas — Teisingumo Teismo sprendimas, kuriuo pripažįstamas valstybės įsipareigojimų neįvykdymas — Neįvykdymas — SESV 260 straipsnio 2 dalis — Piniginės sankcijos — Periodinė bauda — Vienkartinė suma)

text:
               9.2.2015

               LT

               Europos Sąjungos oficialusis leidinys

               C 46/5

         2014 m. gruodžio 2 d. Teisingumo Teismo (didžioji kolegija) sprendimas byloje Europos Komisija/Italijos Respublika

   (Byla C-196/13) (1)

   ((Valstybės įsipareigojimų neįvykdymas - Direktyvos 75/442/EEB, 91/689/EEB ir 1999/31/EB - Atliekų tvarkymas - Teisingumo Teismo sprendimas, kuriuo pripažįstamas valstybės įsipareigojimų neįvykdymas - Neįvykdymas - SESV 260 straipsnio 2 dalis - Piniginės sankcijos - Periodinė bauda - Vienkartinė suma))
   (2015/C 046/06)
   Proceso kalba: italų

      Šalys

      Ieškovė: Europos Komisija, atstovaujama D. Recchia, A. Alcover San Pedro ir E. Sanfrutos Cano

      Atsakovė: Italijos Respublika, atstovaujama G. Palmieri, padedamos avvocato dello Stato G. Fiengo

      Rezoliucinė dalis

               1.

               Nesiėmusi visų būtinų priemonių įvykdyti Sprendimui Komisija/Italija (C-135/05, EU:C:2007:250), Italijos Respublika neįvykdė įsipareigojimų pagal SESV 260 straipsnio 1 dalį.

               2.

               Nurodyti Italijos Respublikai sumokėti į Komisijos sąskaitą „Nuosavi Europos Sąjungos ištekliai“ periodinę baudą nuo šio sprendimo paskelbimo dienos iki Sprendimo Komisija/Italija (EU:C:2007:250) įvykdymo dienos; periodinė bauda nustatoma šešiems mėnesiams ir už pirmus šešis mėnesius nuo šio sprendimo paskelbimo skaičiuojama jiems pasibaigus – iš pradinės nustatytos 4 2 8 00  000 EUR sumos atimama po 4 00  000 EUR už kiekvieną iš 14 pavojingų atliekų sąvartynų, atitinkančių minėtame sprendime nustatytus reikalavimus, ir po 2 00  000 EUR už kiekvieną iš kitų 186 sąvartynų, atitinkančių minėtame sprendime nustatytus reikalavimus. Už vėlesnius semestrus mokėtina periodinė bauda skaičiuojama jiems pasibaigus – iš prieš tai buvusį semestrą nustatytos periodinės baudos sumos atimamos tokios pačios sumos, atsižvelgiant į per atitinkamą semestrą sutvarkytus sąvartynus, siejamus su konstatuotu įsipareigojimų neįvykdymu, kad jie atitiktų reikalavimus.

               3.

               Nurodyti Italijos Respublikai sumokėti į Komisijos sąskaitą „Europos Sąjungos nuosavi ištekliai“ 40 milijonų eurų vienkartinę sumą.

               4.

               Priteisti iš Italijos Respublikos bylinėjimosi išlaidas

      (1)  OL C 207, 2013 7 20.


title: Byla C-395/07 2007 m. rugpjūčio 23 d. pareikštas ieškinys byloje Europos Bendrijų Komisija prieš Vokietijos Federacinę Respubliką

text:
               20.10.2007

               LT

               Europos Sąjungos oficialusis leidinys

               C 247/19

         2007 m. rugpjūčio 23 d. pareikštas ieškinys byloje Europos Bendrijų Komisija prieš Vokietijos Federacinę Respubliką

   (Byla C-395/07)
   (2007/C 247/24)
   Proceso kalba: vokiečių
   Šalys

      Ieškovė: Europos Bendrijų Komisija, atstovaujama W. Wils ir H. Kraemer

      Atsakovė: Vokietijos Federacinė Respublika
   Ieškovės reikalavimai

               —

               Pripažinti, kad nepriėmusi 2004 m. balandžio 29 d. Europos Parlamento ir Tarybos direktyvą 2004/48/EB dėl intelektinės nuosavybės teisių gynimo (1) įgyvendinančių įstatymų ir kitų teisės aktų arba nepateikusi jų Komisijai, Vokietijos Federacinė Respublika neįvykdė įsipareigojimų pagal šią direktyvą.

               —

               Priteisti iš Vokietijos Federacinės Respublikos bylinėjimosi išlaidas.

         Ieškinio pagrindai ir pagrindiniai argumentai
   Terminas perkelti direktyvą baigėsi 2006 metų balandžio 29 dieną.

      (1)  OL L 157, p. 45 ir OL L 195, p. 16.


title: Byla C-496/14: 2014 m. lapkričio 6 d. Tribunalul Sibiu (Rumunija) pateiktas prašymas priimti prejudicinį sprendimą byloje Rumunijos valstybė/Tamara Văraru, Consiliul Naţional pentru Combaterea Discriminării

text:
               9.2.2015

               LT

               Europos Sąjungos oficialusis leidinys

               C 46/21

         2014 m. lapkričio 6 d.Tribunalul Sibiu (Rumunija) pateiktas prašymas priimti prejudicinį sprendimą byloje Rumunijos valstybė/Tamara Văraru, Consiliul Naţional pentru Combaterea Discriminării

   (Byla C-496/14)
   (2015/C 046/27)
   Proceso kalba: rumunų

      Prašymą priimti prejudicinį sprendimą pateikęs teismas

      Tribunalul Sibiu

      Šalys pagrindinėje byloje

      Apeliantė: Rumunijos valstybė, Ministerul Finanțelor Publice vardu ir sąskaita atstovaujama Administrația Județeană a Finanțelor Publice Sibiu

      Kitos apeliacinio proceso šalys: Tamara Văraru, Consiliul Naţional pentru Combaterea Discriminării

      Prejudicinis klausimas

   Ar Europos Sąjungos sutarties 6 straipsnio, Europos Sąjungos pagrindinių teisių chartijos 20 straipsnio, 21 straipsnio 1 dalies, 24 straipsnio 1 dalies, 34 straipsnio 1 ir 2 dalių bei 52 straipsnio, taip pat Reglamento (EB) Nr. 883/2004 dėl socialinės apsaugos sistemų koordinavimo (1) 4 straipsnio nuostatos aiškintinos taip, kad jomis draudžiamas nacionalinės teisės aktas, kaip antai Vyriausybės skubus nutarimas Nr. 111/2010, kuriame numatytas skirtingas požiūris į antrą, trečią ir t. t. vaiką, gimusius iš daugybinio nėštumo, iš daugybinio nėštumo gimusį pirmą vaiką ir vaikus, gimusius iš paprasto nėštumo?

      (1)  2004 m. balandžio 29 d. Europos Parlamento ir Tarybos reglamentas (EB) Nr. 883/2004 dėl socialinės apsaugos sistemų koordinavimo (tekstas svarbus EEE ir Šveicarijai) (OL L 166, p. 1; 2004 m. specialusis leidimas lietuvių k., 5 sk., 5 t., p. 72).